«Πρασινίζει» ο Σάντσεθ! | SDNA\n«Πρασινίζει» ο Σάντσεθ!\n24 Ιουνίου 2015, 21:25\nΚοντά σε συμφωνία με τον Σέρχιο Σάντσεθ βρίσκεται ο Παναθηναϊκός με το επόμενο 48ωρο να θεωρείται καθοριστικό για τις εξελίξεις! Ο Καταλανός στόπερ έκανε καθοριστική στροφή στις συζητήσεις με το Τριφύλλι, καθώς είναι φανερό ότι οι προτάσεις που περίμενε δεν έρχονται.\nΜάλιστα από την Ισπανία υπάρχουν αναφορές ότι η Εσπανιόλ απέσυρε το ενδιαφέρον της και έτσι στην ουσία ο Σάντσεθ δεν έχει τίποτα στα χέρια του από την πατρίδα του. Όσο για τη Μπεσίκτας οι Τούρκοι προς το παρόν δεν έχουν υποβάλει επίσημη προσφορά. Έτσι η πρόταση του Παναθηναϊκού φαίνεται να είναι αν όχι η μόνη, τουλάχιστον η καλύτερη που έχει ο Σάντσεθ.\nΤάκης Φύσσας και Λεωνίδας Βόκολος έχουν πλέον ανοιχτή γραμμή με τον ατζέντη του Σάντσεθ με τη διαπραγμάτευση να συνεχίζεται, αν και στις βασικές γραμμές της υπάρχει σύγκλιση στο όριο της συμφωνίας. Είναι φανερό ότι στο Τριφύλλι έχουν φτάσει πιο κοντά από ποτέ στην απόκτηση του κεντρικού αμυντικού που προορίζουν για ηγέτη της άμυνας τους. Δεν αποκλείεται ακόμα και την Πέμπτη να προκύψει προφορική συμφωνία. Στόχος των ανθρώπων του Παναθηναϊκού είναι να φέρουν στην Αθήνα τον 29χρονο στόπερ μέχρι το τέλος της εβδομάδας, να περάσει ιατρικές εξετάσεις, να υπογράψει το συμβόλαιο και να ενσωματωθεί απευθείας στην προετοιμασία της ομάδας. Ένας στόχος, ο οποίος αυτή τη στιγμή δείχνει ικανός να υλοποιηθεί.\nΟ μόνος κίνδυνος καθυστέρησης είναι στις επόμενες ώρες να προκύψει κάποια άλλη προσφορά που θα φανεί δελεαστικότερη στον Καταλανό.\nΟ Σάντσεθ έμεινε ελεύθερος από τη Μάλαγα αναζητώντας μια νέα πρόκληση στην καριέρα του. Κάτι το οποίο ασφαλώς και μπορεί να το βρει στον Παναθηναϊκό, όπου και πρωταγωνιστικό ρόλο θα έχει και στις ευρωπαϊκές διοργανώσεις θα μπορεί να συμμετάσχει.\nΤο πιο τρελό... μουστάκι!\nΜυστήριο με Ραΐκοβιτς\nΗ νέα ερυθρόλευκη: «We keep on dreaming» (vid, pics)


ΥΠΗΡΕΣΙΕΣ\tadmin\t2019-11-07T13:07:55+00:00\nΗ εταιρεία μας είναι σε θέση να προσφέρει μια ευρεία γκάμα χερσαίων μεταφορών για κάθε πιθανό αριθμό ατόμων. Το εξειδικευμένο & έμπειρο προσωπικό μας (γραφείο κίνησης-οδηγοί-συνοδοί-τεχνική υποστήριξη) θα είναι πάντα δίπλα σας για να σας προσφέρουν ποιοτικές υπηρεσίες, όπως και να προσαρμόσουν στα μέτρα & τις απαιτήσεις σας το ιδανικότερο πακέτο μεταφοράς.\nΟι διαχρονικές σχέσεις συνεργασίας με ιδιωτικά, δημόσια, ειδικά σχολεία και πανεπιστήμια μας έχουν φέρει στην ευχάριστη θέση να μεταφέρουμε πάνω από χίλιους μαθητές ημερησίως, από και προς τα σχολεία τους, καθώς και στις πολιτιστικές εκδηλώσεις τους. Μέρος των παροχών που προσφέρουμε περιλαμβάνει τη δυνατότητα προβολής κινουμένων σχεδίων / παιδικών ταινιών / ντοκιμαντέρ κ.ά κατόπιν συνεννόησης με τον υπεύθυνο.\nΠαρέχουμε πούλμαν για εκδρομές σε τουριστικούς και μη προορισμούς ανά την Ελλάδα. Προσφέρουμε υποστήριξη σε διαχειριστές γκρουπ για την ορθότερη διοργάνωση του ταξιδίου. Έτσι προλαμβάνουμε τυχόν προβλήματα και βελτιστοποιούμε τη ροή της εκδρομής. Ο πελάτης μπορεί να επιλέξει από μία ευρεία γκάμα θέσεων και διαρρυθμίσεων έτσι ώστε το πούλμαν και ο οδηγός να καλύψει με τον καλύτερο τρόπο τον επιβάτη. Σε συνεργασία με τα μεγαλύτερα ταξιδιωτικά γραφεία, έχουμε επιτυχώς ολοκληρώσει χιλιάδες εκδρομές και θα είμαστε πάντα στην διάθεσή σας για να σχεδιάσουμε μαζί το επόμενό σας ταξίδι.\nΟ στόλος μας αναλαμβάνει καθημερινά την μεταφορά εκατοντάδων εργαζομένων από και προς τον χώρο εργασίας τους. Επί σειρά ετών σημαντικές Ελληνικές εταιρείες βασίζονται πάνω μας για την ομαλή ροή της προσέλευσης των εργαζομένων τους. Οι ανταγωνιστικές μας τιμές σε συνδυασμό με την υπευθυνότητα και το σεβασμό στις απαιτήσεις της κάθε εταιρείας έχουν οδηγήσει σε μακροχρόνιες και επιτυχημένες συνεργασίες.\nΣτην πολυετή πορεία μας στο χώρο των μεταφορών έχουμε αναλάβει και εκτελέσει επιτυχώς μετακινήσεις σε όλη την Ελλάδα σε συνέδρια και μεγάλες διοργανώσεις όπως αυτή των Ολυμπιακών Αγώνων του 2004 στην Αθήνα όπου είχαμε αναλάβει καθημερινά την μετακίνηση χιλιάδων αθλητών, δημοσιογράφων και θεατών. Πέρα από μεγάλες διοργανώσεις, αναλαμβάνουμε και τις μεταφορικές ανάγκες δεξιώσεων γάμου και βάπτισης, bachelor parties, θεατρικών παραστάσεων και συναυλιών.\nΤο γραφείο μας καλύπτει τις μεταφορές μικρών και μεγάλων αθλητικών ομίλων σε κάθε τους αγώνα εντός ή εκτός έδρας. Η μακροχρόνια συνεργασία μας με ομάδες, ορειβατικούς συλλόγους και λοιπά αθλητικά σωματεία μας έχει οδηγήσει στην βαθιά κατανόηση των ιδιαίτερων αναγκών και προτιμήσεών τους. Προτεραιότητά μας είναι η άμμεση και η ποιοτική κάλυψη των μεταφορικών αναγκών τους.\nΕπί σειρά ετών σύλλογοι μας εμπιστεύονται για την κάλυψη των μεταφορικών αναγκών τους σε κάθε τους δραστηριότητα. Έχουμε μεταφέρει κάθε είδους σύλλογο σε ημερήσιες και πολυήμερες εξορμήσεις σε όλη την Ελλάδα. Σε εβδομαδιαία βάση μας εμπιστευόνται σύλλογοι όπως Κ.Α.Π.Η., Πρόσκοποι, Πεζοπορικοί-Πολιτιστικοί-Φυσιολατρικοί και πολιτικές οργανώσεις.\nΗ εταιρεία μας διατηρεί ισχυρές σχέσεις συνεργασίας με τα μεγαλύτερα ταξιδιωτικά γραφεία της Ελλάδος όπως και του εξωτερικού. Μέσω αυτών, διοργανώνουμε και καλύπτουμε πλήρη ταξίδια σε δημοφιλής τουριστικούς προορισμούς στη Νότια Ευρώπη. Μεταφέρουμε Ελληνικά και ξένα γκρουπ με ξεναγό σε Ιταλία, Γαλλία, Μονακό και Ισπανία. Τα υπερσύγχρονα πούλμαν μας σε συνδιασμό με τους έμπειρους οδηγούς μας παρέχουν ένα ξέγνοιαστο ταξίδι σε μικρά και μεγάλα γκρούπ.\nΤα τελευταία χρόνια, ο στόλος μας εξυπηρετεί ξενοδοχεία και συνέδρια για την μεταφορά ατόμων από και προς τερματικούς σταθμούς αεροδρομίων, λιμένων και σιδηροδρόμων. Σημαντικό στοιχείο της υπηρεσίας μας αυτής είναι ότι είμαστε διαθέσιμοι όλες τις ώρες της ημέρας, όλη την εβδομάδα έτσι ώστε να μπορούμε να καλύψουμε οποιαδήποτε απαιτούμενη ώρα άφιξης ή αναχώρησης.\nΟ στόλος μας έχει εμπλουτιστεί με ειδικά διαμορφωμένα πούλμαν τα οποία καλύπτουν όλα τα στάνταρ ασφαλείας της Ευρωπαϊκής Ένωσης για την κάλυψη μεταφορών Α.Μ.Ε.Α. Οι μεταφορές αυτές μπορούν να γίνουν μεμονωμένα ή σε συνδυασμό με συνοδό και άλλα άτομα.\nΓια ακόμα υψηλότερης πολυτέλειας μεταφορές, το γραφείο μας είναι σε θέση να καλύψει μικρά γκρουπ με ειδικά διαμορφωμένα οχήματα τύπου «sprinter vip» τα οποία διαθέτουν υπερπλήρη εξοπλισμό τεχνολογίας και άνεσης και προσφέρουν διακριτικότητα στους επιβαίνοντες.\nΕπενδύουμε στην ασφάλεια\nΒασιζόμαστε στις ανθρώπινες σχέσεις\nΑκολουθούμε τις τεχνολογικές εξελίξεις\nΧτίζουμε την εμπειρία μας εδώ και 40 χρόνια\nΚατανοούμε την διαφορετικότητα του κάθε επιβάτη


πόλη στην πολιτεία Καλιφόρνια των ΗΠΑ. Η δέκατη μεγαλύτερη σε πληθυσμό πόλη των ΗΠΑ\nΤο Σαν Χοσέ είναι η τρίτη μεγαλύτερη πόλη στην πολιτεία της Καλιφόρνιας και η δέκατη μεγαλύτερη στις Ηνωμένες Πολιτείες της Αμερικής. Έδρα της κομητείας Σάντα Κλάρα, βρίσκεται στο νότιο άκρο του κόλπου του Σαν Φρανσίσκο.\nΚοιλάδα του Πυριτίου\n• Mayor of San Jose\nSam Liccardo (από 2014)\n1.013.240 (1 Απριλίου 2020)\nΤο Σαν Χοσέ ιδρύθηκε στις 29 Νοεμβρίου του 1777, με το όνομα Ελ Πουέμπλο ντε Σαν Χοσέ ντε Γκουανταλούπε και ήταν η πρώτη πόλη στην ισπανική αποικία της Άνω Καλιφόρνιας. Η πόλη αποτέλεσε γεωργική κοινότητα και τροφοδοτούσε τις ισπανικές στρατιωτικές εγκαταστάσεις στο Σαν Φρανσίσκο και το Μοντερέι. Όταν η Καλιφόρνια απέκτησε κρατική υπόσταση το 1850, το Σαν Χοσέ διετέλεσε πρωτεύουσα της.\n↑ (Γερμανικά, Αγγλικά, Γαλλικά, Ισπανικά, Ιταλικά) archINFORM. 1868. Ανακτήθηκε στις 6 Αυγούστου 2018.\nΑνακτήθηκε από "https://el.wikipedia.org/w/index.php?title=Σαν_Χοσέ_(Καλιφόρνια)&oldid=9018623"\nΤελευταία επεξεργασία στις 25 Αυγούστου 2021, στις 22:43\nΤελευταία τροποποίηση 22:43, 25 Αυγούστου 2021.


ΛΟΓΟΤΕΧΝΙΚΕΣ ΔΗΜΙΟΥΡΓΙΕΣ: ΜΑ ΔΕΝ ΕΙΣΑΙ ΕΔΩ\nΜΑ ΔΕΝ ΕΙΣΑΙ ΕΔΩ\nΆλλη μια βδομάδα φτάνει στο τέλος της, μα δεν είσαι εδώ. Τα χιλιόμετρα που μας χωρίζουν παραμένουν ίδια για ένα ακόμη ηλιοβασίλεμα. Έχουν περάσει πολλοί μήνες, μα είμαι ακόμα εδώ. Καθισμένη στα βότσαλα της ακρογιαλιάς, με το απαλό κύμα να με χαϊδεύει, χαζεύω τον ήλιο που με αποχαιρετά για μια ακόμη ημέρα με ένα κοκκινωπό χρώμα, σκεπτόμενη πως ίσως να κάνεις κι εσύ το ίδιο.\nΝοσταλγώ το σπίτι• ένα σπίτι αποτελούμενο από ένα ζευγάρι χέρια που είναι πολύ μακριά από εμένα. Τα δικά σου χέρια. Αυτό είναι που χρειάζομαι απόψε. Μια αγκαλιά, μα δεν είσαι εδώ να μου την προσφέρεις. Εσύ είσαι μακριά, και τα όμορφα, μα λιπόσαρκα χέρια σου δεν μπορούν να τυλιχτούν γύρω μου. Εσύ είσαι μακριά, και εγώ κρυώνω, παρά τον καύσωνα του Ιουλίου. Δεν μπορώ να γυρίσω σπίτι.\nΘέλω να σε δω. Θέλω να σε νιώσω κοντά μου. Να μυρίσω το άρωμα σου, να ακούσω την αγγελική φωνή σου. Μα εσύ είσαι μακριά και αυτό το βράδυ. Και είναι άδικο. Είναι άδικο ο άνθρωπος που χρειάζεσαι περισσότερο να βρίσκεται τόσο μακριά, ενώ εσύ ο ίδιος είσαι περιτριγυρισμένος από τόσους άλλους αδιάφορους –για εσένα- ανθρώπους. Είναι άδικο να αντικρίζω καθημερινά δεκάδες πρόσωπα, αναζητώντας σε καθένα από αυτά το δικό σου, ακόμη κι αν ξέρω πως κάτι τέτοιο δεν πρόκειται να συμβεί. Γιατί εσύ είσαι μακριά. Εγώ είμαι εδώ, κι εσύ εκεί.\nΑυτό είχες πει κι εσύ. «Εγώ είμαι εδώ, κι εσύ είσαι εκεί». Όμως εγώ ελπίζω πως μια μέρα η απόσταση αυτή δεν θα υπάρχει. Πως μια μέρα θα σε έχω κοντά μου, χωρίς να ανησυχώ για τον χρόνο. Πως μια μέρα θα είμαστε αυτό που ονειρεύομαι κάθε βράδυ. Ξέρω πως είναι ανώφελο, όμως η ελπίδα πεθαίνει τελευταία, λένε.\nΑναρτήθηκε από ΛΟΓΟΤΕΧΝΙΚΕΣ ΔΗΜΙΟΥΡΓΙΕΣ στις 9:24 π.μ.\nΕτικέτες ΜΑ ΔΕΝ ΕΙΣΑΙ ΕΔΩ


DIY αποκριάτικες στολές • #allazoumesinithies | ΑΒ Βασιλόπουλος\nΒήματα για τις αποκριάτικες στολές:\nΠαίρνουμε μεγάλα κομμάτια χαρτόνι περίπου 1X1 μέτρο πχ από περισσευούμενα χαρτόνια ή χάρτινες κούτες που δεν χρειαζόμαστε. Ανοίγουμε τις κούτες ώστε να χρησιμοποιήσουμε ολόκληρη την επιφάνει\n2. Σχεδιάζουμε με ένα μολύβι το περίγραμμα του αβοκάντο και της ντομάτας.\n3. Κόβουμε με ένα ψαλίδι τα περιγράμματα.\n4. Σε μικρότερα κομμάτια χαρτονιού σχεδιάζουμε και κόβουμε τα φύλλα της ντομάτας και το κουκούτσι του αβοκάντο\n5. Χρωματίζουμε τα μεγάλα χαρτόνια πράσινο και κόκκινο, χρησιμοποιώντας οικολογικά χρώματα. Αντίστοιχα χρωματίζουμε τα φύλλα πράσινα και το κουκούτσι καφέ.\n6. Τα αφήνουμε να στεγνώσουν.\n7. Κόβουμε τις μακριές λαβές-ιμάντες από τις επαναχρησιμοποιούμενες τσάντες ΑΒ. Αφήνουμε τις κοντές λαβές ώστε να παραμείνουν χρηστικές οι τσάντες.\n8. Σταθεροποιούμε με συρραπτικό τις λαβές-ιμάντες στα χαρτόνια σε δυο σημεία.\n9. Κολλάμε με κόλλα για χαρτί το κουκούτσι στο αβοκάντο και τα φύλλα στην ντομάτα. Αφήνουμε να στεγνώσει καλά.\nΤο γουακαμόλε είναι έτοιμο! Καλές Απόκριες!\nΠαγκόσμια Ημέρα Περιβάλλοντος: Πώς αλλάζουμε συνήθειες και φροντίζουμε τη Γη μας;\nΕίμαστε η #GenerationRestoration και είμαστε εδώ για να αλλάξουμε τον κόσμο.\nΤι θα φάμε σήμερα; 2 συνταγές για να μην πετάξετε ξανά τις μπανανόφλουδές σας\nVegan burger ή banana bread; Τι θα διαλέξετε; #allazoumesinithies, μαθαίνουμε για την Παγκόσμια Ημέρα Περιβάλλοντος και ξεκινάμε ένα νέο zero food waste τρόπο ζωής.\nΉρθε η ώρα να βγάλεις την πλαστική σακούλα τελείως από την καθημερινότητά σου\nΜικρή αλλαγή στα ψώνια σου - Μεγάλη αλλαγή για το περιβάλλον. Πλέον δεν θα βρίσκεις πλαστικό στο ταμείο και οι αριθμοί δείχνουν γιατί.


Τσιαντάκης: «Νίκη για τα θύματα της Θύρας 7» | Onsports.gr\nhome ΠοδόσφαιροΑφιερώματαΤσιαντάκης: «Νίκη για τα θύματα της Θύρας 7» Κοινοποιήστε\nΤσιαντάκης: «Νίκη για τα θύματα της Θύρας 7»\tΣυντάκτης: Γιώργος Κυριακόπουλος\nΔημοσίευση: Παρασκευή, 10 Φεβρουαρίου 2012 08.27\nΟι παίκτες του Ολυμπιακού έχουν ένα έξτρα κίνητρο στο ντέρμπι με την ΑΕΚ στο οποίο θέλουν τη νίκη, παίζοντας καλό ποδόσφαιρο, προκειμένου να αποδώσουν φόρο τιμής στα θύματα της Θύρας 7, όπως υποστήριξε αποκλειστικά στο Onsports, ο Νίκος Τσιαντάκης.\t«Κάτοικος» Πειραιά για επτά χρόνια, ο παλαίμαχος «ερυθρόλευκος» άσος υποστήριξε πως ο Ολυμπιακός έχει τον πρώτο λόγο, τόσο για το μεγάλο ντέρμπι της Παρασκευής (10/2) με την Ένωση, όσο και για τη «μάχη» του τίτλου με τον Παναθηναϊκό. Παράλληλα, ο Νίκος Τσιαντάκης μίλησε για το έξτρα κίνητρο που έχουν οι παίκτες των «ερυθρόλευκων» να αποδώσουν φόρο τιμής στα θύματα της Θύρας 7, αλλά και για την «μάχη» του Europa League με την Ρούμπιν Καζάν, την οποία χαρακτήρισε καλή ομάδα.\nΤην Παρασκευή ο Ολυμπιακός υποδέχεται την ΑΕΚ σε ένα κρίσιμο παιχνίδι για την ροή του πρωταθλήματος. Θεωρείτε πως μπορεί να κρίνει τη «μάχη» του τίτλου, καθώς σε νίκη των «ερυθρόλευκων» το… βάρος περνάει στον Παναθηναϊκό;\n«Από εδώ και πέρα όλα τα παιχνίδια και για τις δύο ομάδες που διεκδικούν τον τίτλο είναι σημαντικά και κρίσιμα. Είτε παίζεις με την ΑΕΚ ή τον Παναθηναϊκό, είτε με υποδεέστερους, θεωρητικά αντιπάλους, οι οποίοι έχουν αποδείξει περίτρανα πως παίζουν ρόλο στην κούρσα του πρωταθλήματος. Θεωρώ πως ο Ολυμπιακός είναι πιο ποιοτικός και «γεμάτος» στο ρόστερ του από τον Παναθηναϊκό, ωστόσο βλέπουμε πως και οι δύο έχουν απώλειες. Θεωρώ πως το πιο πιθανό, σύμφωνα με την εικόνα του πρωταθλήματος, είναι να ξανασυμβεί κάτι ανάλογο. Είδαμε ομάδες που δεν τις περιμέναμε, βάσει της αρχικής εικόνας τους, όπως ο Λεβαδειακός και η Δόξα να αντιστέκονται και οι δύο διεκδικητές είχαν απώλειες. Πλέον απομένουν 10 αγώνες και είναι σημαντικοί, διότι κάθε απώλεια μπορεί να μετρήσει πιο πολύ».\nΟ Ολυμπιακός πηγαίνει στο ντέρμπι με την ΑΕΚ μετά τη σπουδαία νίκη επί του ΠΑΟΚ…\n«Σίγουρα, ο Ολυμπιακός πάει με ανεβασμένο το ηθικό, καθώς πήρε ένα ματς στο οποίο έπαιζε σε μεγάλο ποσοστό την παραμονή του στο πρωτάθλημα. Κακά τα ψέματα, αν ο Ολυμπιακός δεν κέρδιζε στην Τούμπα και ο Παναθηναϊκός περνούσε από την Λιβαδειά, το πρωτάθλημα είχε κριθεί σε μεγάλο βαθμό. Ωστόσο, κατάφερε όχι μόνο να κρατήσει τη διαφορά στους 5 πόντους, αλλά να την μειώσει στους 2 και τώρα στο ντέρμπι με την ΑΕΚ θα παίξει με τον κόσμο στο πλευρό του. Ο Ολυμπιακός έχει πιο ποιοτική ομάδα, αλλά θα πρέπει να είναι συγκεντρωμένος και αποφασιστικός για να μην έχει προβλήματα, όπως στην αρχή της σεζόν. Πιστεύω πως θα κερδίσει στο ντέρμπι με την ΑΕΚ και ίσως το κάνει και εύκολα, παρότι ένα ματς με την Ένωση είναι πάντα ντέρμπι. Όμως, η ΑΕΚ έχει αρκετά προβλήματα. Βέβαια, ένα παιχνίδι δεν κρίνει τον τίτλο, αλλά σημαίνει πολλά, καθώς ο Ολυμπιακός έχει αυξήσει την πίεση και το πρωτάθλημα το διεκδικεί στα ίσια από εκεί που ήταν πολύ πίσω. Αν δεν έχει σκαμπανεβάσματα στην εμφάνισή του, δεν πιστεύω πως θα έχει πρόβλημα. Για μένα, ο Ολυμπιακός δεν θα υποτιμήσει τους αντιπάλους του και θα έχει τον πρώτο λόγο για το πρωτάθλημα».\nΘεωρείτε πως το παιχνίδι με την ΑΕΚ… κρύβει «παγίδες», από την άποψη πως την Παρασκευή δεν είναι «ζωής ή θανάτου» όπως ήταν με τον ΠΑΟΚ στην Τούμπα;\n«Πιστεύω ότι πρέπει να έχει γίνει μάθημα στον Ολυμπιακό. Έφτασε να είναι πέντε βαθμούς πίσω από τον Παναθηναϊκό και είναι πιο ποιοτικός και όπως λέει ένα ρητό «το δις εξαμαρτείν, ουκ ανδρός σοφού». Αν μπουν με σωστή νοοτροπία δεν πιστεύω ότι μπορούν να το χάσουν και να φτάσουμε στο σημείο που ήταν πριν και έπαιζε τα πάντα με τον ΠΑΟΚ στην Τούμπα. Αν ήταν πιο συγκεντρωμένος και πιο αποφασιστικός, θα ήταν στην κορυφή του βαθμολογικού πίνακα με μεγάλη διαφορά. Έχει δώσει την ευκαιρία στον Παναθηναϊκό να ελπίζει στο πρωτάθλημα στα ίσια και είναι δύο βαθμούς μπροστά».\nΤα τελευταία χρόνια ο Ολυμπιακός έχει βρεθεί σε ανάλογη θέση και έχει καταφέρει να το ανατρέψει. Θεωρείτε πως μπορεί να το πετύχει και φέτος;\n«Αυτή τη στιγμή αυτό φαίνεται και αυτό δείχνουν οι προϋποθέσεις. Βέβαια, αυτό θα συμβεί μόνο, αν συνεχίσει με τον ρυθμό που παίζει στα τελευταία τρία παιχνίδια. Αν παίζει με αυτό το ρυθμό, νομίζω ότι δεν θα αντιμετωπίσει πρόβλημα. Θα πρέπει να είναι σε συνεχόμενα παιχνίδια δυνατός. Οποιοδήποτε λάθος πληρώνεται. Αν δεν έχει κενά, για μένα θα είναι αυτός που θα είναι πρωταθλητής στο τέλος».\nΣυμφωνείτε με την άποψη του κ. Βαλβέρδε πως οι παίκτες του χρειάζονται δυνατά παιχνίδια για να κάνουν καλές εμφανίσεις;\n«Θεωρώ πως κάτι τέτοιο ισχύει. Από την μία είναι καλό, γιατί στα δύσκολα παιχνίδια φαίνεται η αξία σου, αλλά από την άλλη, θα πρέπει η κάθε ομάδα να δείχνει ανάλογο πνεύμα και στα υπόλοιπα ματς, με τις λεγόμενες πιο αδύνατες ομάδες. Να είναι καλή και στα δύσκολα παιχνίδια και στον εύκολο αγώνα. Για να πάρεις το πρωτάθλημα δεν πρέπει να διαλέγεις παιχνίδια. Πρέπει να είσαι το ίδιο συγκεντρωμένος και σοβαρός, είτε παίζεις με την ΑΕΚ ή τον Παναθηναϊκό είτε με άλλες ομάδες. Έχουμε δει πως όλες είναι επικίνδυνες».\nΤην Τετάρτη (8/2) συμπληρώθηκαν 31 χρόνια από την τραγωδία της Θύρας 7, η οποία έγινε σε παιχνίδι με την ΑΕΚ και την Παρασκευή (10/2) ο Ολυμπιακός αντιμετωπίζει την Ένωση. Πιστεύετε πως αυτό είναι ένα επιπλέον κίνητρο για τους παίκτες;\n«Είναι ένα γεγονός που έχει σημαδέψει την ιστορία του Ολυμπιακού και του ελληνικού ποδοσφαίρου και θα πρέπει να κερδίσουν για να τιμήσουν την μνήμη των παιδιών. Είναι ένα επιπλέον κίνητρο, παίζοντας καλή μπάλα, να πάρουν τη νίκη και να αποδώσουν φόρο τιμής σε αυτά τα παιδιά που έχασαν τη ζωή τους για αυτή τη μεγάλη ιδέα που λέγεται Ολυμπιακός. Αυτό θα δώσει ώθηση στους παίκτες της ομάδας».\nΕίναι επικίνδυνο για τον Ολυμπιακό να έχει το μυαλό του στο παιχνίδι με την Ρούμπιν Καζάν ή είναι... μακριά;\n«Προέχει το ντέρμπι με την ΑΕΚ, όμως δεν είναι και τόσο μακριά. Αν κερδίσει στο ντέρμπι θα πάει με την καλύτερη ψυχολογία στην Ρωσία. Θεωρώ όμως, ότι και να γίνει στο ντέρμπι, είναι ένα άλλο ματς στην Ευρώπη. Με νίκη, πας με καλύτερη ψυχολογία σε ένα παιχνίδι που θα γίνει υπό αντίξοες συνθήκες. Η Ρούμπιν είναι πολύ καλή ομάδα, αλλά αν ο Ολυμπιακός δείξει το πρόσωπο που είχε στην αρχή της χρονιάς στην Ευρώπη, τότε έχει την δυνατότητα να προκριθεί. Χρειάζονται δύο πολύ καλές εμφανίσεις».\tΚατηγορία: Ποδόσφαιρο - Αφιερώματα


Παρασκήνια: Ο Τομ Χανκς «ρίχνει» άκυρο στον Τραμπ: «Δεν θέλω να προβληθεί η νέα ταινία μου στον Λευκό Οίκο»\nΟ Τομ Χανκς «ρίχνει» άκυρο στον Τραμπ: «Δεν θέλω να προβληθεί η νέα ταινία μου στον Λευκό Οίκο»\nΟ Τομ Χανκς πρωταγωνιστεί στην ταινία «The Post», η οποία ασχολείται με το σκάνδαλο...\n«Pentagon Papers», τη διαρροή άκρως απόρρητων εγγράφων του Πενταγώνου.\nΛόγω του περιεχομένου της ταινίας και του τρόπου με τον οποίο ασχολείται με τα αμερικανικά μέσα μαζικής ενημέρωσης, ο Χανκς λέει ότι δεν ενδιαφέρεται για προβολή της ταινίας στον Λευκό Οίκο του Τραμπ, εάν του ζητηθεί.\n«Πρέπει να αρχίσουμε να ζυγίζουμε τα πράγματα. Μπορείτε να σκεφτείτε: Ξέρετε τι; Νομίζω ότι τώρα είναι η ώρα. Αυτή είναι η στιγμή που, κατά κάποιον τρόπο, οι προσωπικές μας επιλογές θα πρέπει να αντανακλούν τις απόψεις μας. Πρέπει να αρχίσουμε να ψηφίζουμε, πραγματικά, πριν από τις εκλογές. Επομένως, θα ψήφιζα πιθανώς να μην πάω».


Γλυκονικό ασβέστιο - οδηγίες χρήσεως, ανάλογα, ανασκοπήσεις και μορφές απελευθέρωσης (δισκία 500 mg, ενέσεις σε αμπούλες για ενδομυϊκές και ενδοφλέβιες ενέσεις) του φαρμάκου για τη θεραπεία της υπασβεστιαιμίας σε ενήλικες, παιδιά και κατά τη διάρκεια της εγκυμοσύνης - Στα παιδιά\nΤο ασβέστιο είναι ένα μακρομοριακό στοιχείο που εμπλέκεται στο σχηματισμό του οστικού ιστού, η διαδικασία της πήξης του αίματος, είναι απαραίτητη για τη διατήρηση της σταθερής καρδιακής δραστηριότητας, των διαδικασιών μετάδοσης νευρικών παλμών. Βελτιώνει τη συστολή μυών στη μυϊκή δυστροφία, τη μυασθένεια, μειώνει την αγγειακή διαπερατότητα. Με την έναρξη ή την εισαγωγή του ασβεστίου προκαλείται η διέγερση του συμπαθητικού νευρικού συστήματος και η αυξημένη απελευθέρωση της αδρεναλίνης από τα επινεφρίδια. έχει μέτριο διουρητικό αποτέλεσμα.\nΧρησιμοποιείται με προσοχή σε ασθενείς με μικρή υπερασβεστιουρία, με μικρή διαταραχή της νεφρικής λειτουργίας ή με ιστορικό ουρολιθίασης. σε αυτές τις περιπτώσεις, πρέπει να παρακολουθείται τακτικά η απέκκριση του ασβεστίου από το ασβέστιο. Οι ασθενείς με τάση να σχηματίζουν πέτρες στα ούρα συνιστάται να αυξάνουν τον όγκο της πρόσληψης υγρών.\nΤο κάπνισμα χτυπά σε διάφορα μέρη του σώματος: την ανάπτυξη διαφόρων ασθενειών, χρόνιο τύπο, συνοδευόμενο από πολλά συμπτώματα.


Από Μ.Μ.\t 09:44 - 09/07/2018 Τελευταία Ενημέρωση 14:59 - 09/07/2018\nΑνείπωτη είναι η τραγωδία στην Ιαπωνία από τις σφοδρές βροχοπτώσεις που έπληξαν τη χώρα αφού σκοτώθηκαν πάνω από 100 άτομα, όπως γνωστοποίησε ο εκπρόσωπος της κυβέρνησης Γιοσιχίντε Σούγκα.\nΟι πρωτοφανείς βροχοπτώσεις έχουν προκαλέσει εκτεταμένες πλημμύρες, υποχρεώνοντας εκατομμύρια κατοίκους να εγκαταλείψουν τα σπίτια τους. Σε ορισμένα τμήματα της δυτικής Ιαπωνίας έπεσε τρεις φορές περισσότερο νερό απ’ ό,τι θεωρείται φυσιολογικό για τον Ιούλιο.\nΠερισσότερο έχει πληγεί η πόλη Κουρασίκι της δυτικής Ιαπωνίας, με πληθυσμό μόλις 500.000 κατοίκους. Περίπου 130 άνθρωποι έχουν μεταφερθεί σε νοσοκομεία και 1.850 κάτοικοι της πόλης παραμένουν αποκλεισμένοι με τους διασώστες να προσπαθούν να τους απομακρύνουν xρησιμοποιώντας ελικόπτερα και βάρκες.\nΣτις ΗΠΑ αναζητώντας επενδύσεις Τσακαλώτος και Χουλιαράκης


notioanatolika.gr - Μέχρι πότε μπορείτε να υποβάλετε ηλεκτρονική αίτηση για 99 θέσεις 8μηνης πλήρους απασχόλησης στον Δήμο Σαρωνικού!\nΜέχρι πότε μπορείτε να υποβάλετε ηλεκτρονική αίτηση για 99 θέσεις 8μηνης πλήρους απασχόλησης στον Δήμο Σαρωνικού!\nΔημιουργηθηκε στις Παρασκευή, 03 Αυγούστου 2018 11:36\nΞεκίνησε το μεσημέρι της 1ης Αυγούστου η υποβολή ηλεκτρονικών αιτήσεων από τους ενδιαφερόμενους, εγγεγραμμένους στο μητρώο του Οργανισμού Απασχόλησης Εργατικού Δυναμικού ανέργους, ηλικίας άνω των 18 ετών, για 99 θέσεις πλήρους απασχόλησης στο Δήμο Σαρωνικού και για χρονικό διάστημα οκτώ μηνών.\nΗ προθεσμία υποβολής των αιτήσεων στο πλαίσιο της δράσης «Προώθηση της απασχόλησης μέσω προγραμμάτων κοινωφελούς χαρακτήρα, συμπεριλαμβανομένης και της κατάρτισης, σε Δήμους, Περιφέρειες και Κέντρα Κοινωνικής Πρόνοιας», λήγει στις 12 το μεσημέρι της 20ης Αυγούστου!\nΣημειώνεται ότι η υποβολή γίνεται αποκλειστικά ηλεκτρονικά στην ιστοσελίδα του ΟΑΕΔ και σε σχετικό πεδίο.\nΑναλυτικές πληροφορίες εμπεριέχονται στην ανακοίνωση του ΟΑΕΔ την οποία και σας επισυνάπτουμε για την ολοκληρωμένη σας πληροφόρηση.\nΕπισυνάπτεται επίσης τη λίστα των ειδικοτήτων και των θέσεων που αφορούν στον Δήμο Σαρωνικού:


Ο Joel Christensen είναι καθηγητής Κλασικών Σπουδών στο Brandeis University, ιδιωτικό ερευνητικό πανεπιστήμιο στο Waltham της Μασαχουσέτης. Δεν συνδέεται με κάποια εταιρεία ή οργανισμό, γεγονός που σημαίνει πως ό,τι γράφει δεν είναι πληρωμένη καταχώρηση.\nΠαρατηρώντας τι συμβαίνει παγκοσμίως με την πανδημία και τις αντιδράσεις του κοινού στην υγειονομική κρίση (την εμπιστοσύνη που δεν υπάρχει στους ηγέτες των χωρών, τα μπερδεμένα μηνύματα, την κούραση και τις αντιδράσεις), θέλησε να εξηγήσει πως ανέκαθεν οι άνθρωποι συμπεριφερόμασταν με τον ίδιο τρόπο, απέναντι στα σοκ. Δηλαδή, ακυρώναμε τους ηγέτες και κάναμε ό,τι θέλαμε.\nΩς μελετητής της αρχαίας ελληνικής γραμματείας, έγραψε για το λοιμό που είχε πλήξει την Αρχαία Ελλάδα -με τη βοήθεια των αφηγήσεων του Θουκυδίδη στην Ιστορία του Πελοποννησιακού Πολέμου.\nΣημείωση: ο Λοιμός των Αθηνών είναι γνωστός και ως «σύνδρομο του Θουκυδίδη». Ξέσπασε στο δεύτερο έτος του Πελοποννησιακού Πολέμου, το 430 π.Χ., ενώ η Αθήνα πολιορκούνταν από τους Σπαρτιάτες. Διήρκεσε πέντε χρόνια και εκτιμάται πως σκότωσε το 1/3 έως το 1/4 του πληθυσμού που ήταν 300.000 άνθρωποι. Στη θέα των νεκρών (σχημάτιζαν σωρούς από πτώματα επί πτωμάτων), οι Σπαρτιάτες αποχώρησαν, για να σωθούν.\nΚάπου εδώ είναι χρήσιμο να αναφέρουμε επίσης, ότι λοιμός ονομάζεται κάθε μολυσματική ασθένεια που προκαλεί μεγάλη και θανατηφόρα επιδημία. Έχουν γίνει άπειρες προσπάθειες για την ταυτοποίηση του ιού που έπληξε την Αθήνα. Προτάθηκαν διάφορα. Απορρίφθηκαν όλα. Μέχρι σήμερα, λοιπόν παραμένει μυστήριο περί τίνος επρόκειτο. Οι περισσότεροι ερευνητές έχουν καταθέσει ότι παραπέμπει περισσότερο στον ιό Έμπολα.\nΟ Dr. Christensen επισήμανε αρχικά, ότι «όπως και τώρα, έτσι και τότε η ιστορία διαμορφώνεται με κύρια χαρακτηριστικά την τραγωδία και τη σύγκρουση, όπως ο Θουκυδίδης εστιάζει στο συναισθηματικό αντίκτυπο της ζωής, εν μέσω λοιμού».\nΟι παραλληλισμοί της Covid-19 με το λοιμό\n«Στην αρχή της σύγκρουσης με την ιστορική της αντίπαλο, τη Σπάρτη, η Αθήνα συγκέντρωσε τους ανθρώπους και τις δυνάμεις της εντός των τειχών που προστάτευαν την πρόσβαση της κεντρικής πόλης προς τη θάλασσα. Δεδομένης της ναυτικής και οικονομικής υπεροχής της Αθήνας, ο ηγέτης της, Περικλής (σ.σ. πέθανε από τον ιό, όπως και τα άλλα μέλη της οικογένειας του) πίστευε πως αυτή η στρατηγική θα έκανε αδύνατη την κατάκτηση της πόλης-κράτος.\nΜια ακούσια συνέπεια αυτής της στρατηγικής ήταν ότι ο συνωστισμός που υπήρχε στα όρια της πόλης, έκανε πρόσφορο το έδαφος για ένα νέο παθογόνο.\nΗ εμφάνιση του λοιμού οδήγησε σε προσωρινή αναστολή της αθηναϊκής ζωής, αλλά δεν άλλαξε την πολιτική του πολέμου ή τη στρατηγική, μολονότι έχασαν τη ζωή τους πολλοί άνθρωποι. Στην αφήγηση του, ο Θουκυδίδης καταγράφει γλαφυρά πώς ξεκίνησε και πώς εξελίχθηκε η ασθένεια στην Αθήνα. Αποσπάσματα εξ όσων έγραψε, ενδεχομένως να σας φανούν πολύ οικεία, συγκριτικά με το τι γίνεται σήμερα.\nΤα συμπτώματα αυτού που ήταν νεόφερτη νόσος, περιλάμβαναν αιφνίδιο πονοκέφαλο, ισχυρό πυρετό, ερεθισμούς στο σώμα και τα μάτια, ισχυρό βήχα, δύσπνοια και διάρροια. Εάν δεν ήταν θανατηφόρα, άφηναν σημάδια και απώλεια μνήμης. Ο Θουκυδίδης έγραψε και ότι αν κάποιος είχε ασθενήσει και δεν ήθελε να πεθάνει, έκοβε το μέρος του σώματος όπου ήταν ξεκάθαρα τα συμπτώματα. Για παράδειγμα, τα άκρα. Κάποιοι έβγαλαν και τα μάτια τους. Έγραψε και ότι μετά τη θεραπεία, κάποιοι εμφάνισαν γενική αμνησία.\nΑναζητώντας την απαρχή του κακού, ο Θουκυδίδης παρακολούθησε τον τρόπο με τον οποίον ο ιός φέρεται να ταξίδεψε από την Αίγυπτο στην Ελλάδα, μέσω της Περσικής Αυτοκρατορίας. Θεωρείται πως η επιδημία εμφανίστηκε στο λιμάνι του Πειραιά, το οποίο ήταν η κύρια είσοδος των προμηθειών στην πόλη της Αθήνας. Η προέλευση της πανδημίας έχει τοποθετηθεί στην υποσαχάρια Αφρική -νότια της Αιθιοπίας.\nΟ Θουκυδίδης σημείωσε και μια ακόμα επίπτωση: την απελπισία. Περιέγραψε την απόγνωση ως «το πιο τραγικό χαρακτηριστικό της ασθένειας» και έγραψε πως η κατάθλιψη και ο φόβος ήταν κάτι το σύνηθες. Όπως και σήμερα, οικογένειες έχασαν αγαπημένους τους από μολύνσεις, ενώ εξαφανίστηκε κάθε έννοια του κοινωνικού συστήματος και της κοινωνικής συνοχής, όπως έκανε φτερά και η ηθική.\nΟ ίδιος έχει γράψει πως πολίτες δεν υπάκουαν πια στους νόμους, καθώς ένιωθαν πως ζούσαν ήδη υπό την απειλή θανατικής ποινής.\nΕίχε προκύψει και αμφιβολία ως προς τη θρησκεία, με τους ανθρώπους να νιώθουν εγκαταλελειμμένοι και ως εκ τούτου, έκριναν πως δεν υπήρχε πρακτικό όφελος στην τέλεση της λατρείας τους. Κάποιοι πίστεψαν πως ο λοιμός ήταν σημάδι των θεών: μέσω αυτού έδειχναν πως τάσσονται με τη Σπάρτη.\nΟ Έλληνας ιστορικός τονίζει ότι ο φόβος των Αθηναίων έπαιξε τεράστιο ρόλο, ως προς την επιδείνωση του προβλήματος: όπως οι υγιείς προσπαθούσαν να αποφύγουν τους ασθενείς, συνωστίζονταν σε συγκεκριμένους χώρους και αυτό έκανε πιο εύκολη την εξάπλωση της νόσου».\nΗ απόγνωση της ασθένειας\n«Ο Θουκυδίδης περιέγραψε τη νόσο, βάσει και της δικής του εμπειρίας, καθώς αρρώστησε και ο ίδιος. Το 2020 και το 2021 είδα πολύ λίγους ανθρώπους να μην έχουν άγχος για τη δική τους υγεία και αυτήν των αγαπημένων τους. Η απελπισία ωστόσο, της πραγματικής νόσησης και το αίσθημα της απόλυτης αδυναμίας ενώ μολύνονταν οι οικογένειες μας ήταν κάτι που προσωπικά είχα γλιτώσει έως το Γενάρη του 2022.\nΤότε ασθένησαν η σύζυγος και τα δυο μεγαλύτερα παιδιά μας, όπως και εγώ -ενώ όλοι είχαμε εμβολιαστεί. Τα συμπτώματα μας ήταν ελαφρά, εν τούτοις μας ταλαιπώρησαν για εβδομάδες. Και ένα μήνα αργότερα κανείς δεν μπορεί να πει ποια θα είναι τα συμπτώματα του long Covid.\nO Θουκυδίδης περιέγραψε όχι μόνο την απελπισία της μόλυνσης, αλλά τον κίνδυνο που υπήρχε για όσους φρόντιζαν άλλους -και κολλούσαν. Ενώ στην οικογένεια μου ήμασταν άρρωστοι, έχαναν τη ζωή τους στις ΗΠΑ 3.000 άνθρωποι κατά μέσο όρο, κάθε μέρα.\nΟι τοπικές και οι ομοσπονδιακές αρχές μας πίεζαν να επιστρέψουμε στην κανονικότητα, με οδηγίες για άρση της υποχρεωτικότητας της μάσκας και άλλων περιορισμών. Οι ειδικοί την ίδια ώρα, κάνουν προειδοποιήσεις για τον κίνδυνο εμφάνισης νέων μεταλλάξεων, ενώ ένας μεγάλος αριθμός ανθρώπων από χώρες χαμηλού εισοδήματος, παραμένει ανεμβολίαστος».\nΛοιμός και ηγεσία\n«Οι ιστορίες που λέμε ή δεν λέμε για τον Covid-19 ακολουθούν ένα γνωστό μοτίβο, για εκείνους που έχουν ασχοληθεί με την αρχαία λογοτεχνία. Οι ελληνικές αφηγήσεις για το λοιμό δεν ασχολούνται ιδιαίτερα με τις ανώνυμες μάζες. Αντ’ αυτού, εστιάζουν στους ηγέτες που επέτρεψαν να συμβεί ό,τι συνέβη.\nΣτην Ιλιάδα του Ομήρου, οι Έλληνες υπέφεραν από τον ιό αυτόν, γιατί ο ηγέτης τους -Αγαμέμνων- αρνήθηκε τη θεϊκά εγκεκριμένη συνήθεια της αποδοχής λύτρων, με αντάλλαγμα έναν φυλακισμένο και έτσι ο λοιμός εστάλη ως τιμωρία.\nΣτη διάσημη τραγωδία του, ο Σοφοκλής βάζει τον Οιδίποδα στην κεντρική σκηνή. Θέλει να σώσει τους ανθρώπους του, αλλά δεν βλέπει πως ο ίδιος είναι η κύρια αιτία για την εξάπλωση της ασθένειας.\nΟι λανθασμένες δημόσιες πολιτικές στις ΗΠΑ, τη Μεγάλη Βρετανία, τη Βραζιλία και σε άλλες χώρες οδήγησαν σε μεγάλο αριθμό θανάτων, οι οποίοι θα μπορούσαν να είχαν αποφευχθεί σύμφωνα με τους ειδικούς. Ο ιός ήταν μόνο η αρχή του προβλήματος.\nΟι ιστορίες που αφορούν το λοιμό παρέχουν περιβάλλοντα, στα οποία οι μοίρα σπρώχνει την ανθρώπινη οργάνωση στα όρια της. Οι ηγέτες παίζουν σχεδόν πάντα, κεντρικό ρόλο, όπως παρατηρεί ο Δίας, στην Οδύσσεια του Ομήρου, λέγοντας το εξής:\nΟι άνθρωποι πάντα ρίχνουν το φταίξιμο στους Θεούς για τα βάσανα τους, αλλά βιώνουν πόνο πέραν της μοίρας τους, εξαιτίας της δικής τους απερισκεψίας.\nΚαθοδήγηση για το κοινό καλό\n«Οι Αθηναίοι έχασαν τον πόλεμο με τη Σπάρτη, όχι εξαιτίας του λοιμού, αλλά επειδή αυτή αποκάλυψε τα ρήγματα που υπήρχαν στην επιφάνεια του αθηναϊκού πολιτισμού. Όπως επισημαίνει η μελετητής του Εθνικού Ελληνικού Μουσείου, Κατερίνα Κελαϊδή, η ασθένεια ήταν μια ηθική δοκιμασία των φυσικών και πολιτικών δομών της Αθήνας.\nΟι Αθηναίοι έχασαν δεκάδες χιλιάδες πολίτες τους και στρατιώτες και αναρίθμητους δούλους και αλλοδαπούς που κατοικούσαν στα όρια της, αλλά συνέχισαν να μάχονται για άλλα 20 χρόνια. Στο τέλος, οι πολιτικές παρατάξεις και οι εμφύλιες διαμάχες υπονόμευσαν την προσπάθεια που έκαναν, για να προστατεύσουν το κράτος τους.\nΟ Covid-19 έχει αποκαλύψει τους βαθείς διαχωρισμούς μεταξύ των Αμερικανών, την έλλειψη ενδιαφέροντος μεταξύ γειτόνων, το εύθραυστο του δημοσίου συστήματος υγείας και τους περιορισμούς των ηγετών να αντιμετωπίσουν τις συλλογικές προκλήσεις. Επίσης, έδειξε την απίστευτη ταχύτητα και δημιουργικότητα των επιστημόνων και τα οφέλη της συνεργασίας όλων των εθνών, ως προς το να μας βοηθήσουν να αντιμετωπίσουμε το απροσδόκητο.\nΗ ιστορία της Αρχαίας Ελλάδας και η λογοτεχνία μπορούν να μας βοηθήσουν να κατανοήσουμε τις μακροπρόθεσμες κοινωνικές επιπτώσεις της ασθένειας. Δείχνουν επίσης, πόσο μπορούν να υπονομεύσουν ακόμα και ηρωικές απαντήσεις στις προκλήσεις της δημόσιας υγείας, οι σπασμωδικές πολιτικές».


Κατεβάστε το δωρεάν βιβλίο Δουλέψτε με το AutoCAD 2009 σε μορφή: pdf, epub, mobi, FB2| Κατεβάσετε-βιβλίο.com\nΔουλέψτε με το AutoCAD 2009\nΜάθετε τα πάντα για το AutoCAD 2009!\n– Πλήρης και ολοκληρωμένος…\n– Εύκολος και κατανοητός…\n– Με συστηματική μεθοδολογία…\n…ο οδηγός αυτός είναι ένα ισχυρό εργαλείο στα χέρια του επαγγελματία, που το σχέδιο είναι αναπόσπαστο κομμάτι της δουλειάς του, προσφέροντάς του ποιότητα, αξιοπιστία και ταχύτητα στο αποτέλεσμα της σχεδιαστικής του εργασίας.\n– Δομημένη παρουσίαση των εντολών, τόσο ως προς τον τρόπο εκτέλεσής τους όσο και ως προς τη λειτουργική σκοπιμότητα που εξυπηρετεί κάθε μία από αυτές.\n– Παραδείγματα προσαρμοσμένα στις ανάγκες του Έλληνα τεχνικού με ιδιαίτερη προσοχή στο Ελληνικό κείμενο και με τις μονάδες στο Μετρικό σύστημα.\n– Βοήθεια στον αρχάριο ώστε να ξεκινήσει την εκμάθηση του AutoCAD σωστά και γρήγορα.\n– Όλες τις νέες δυνατότητες που θα βοηθήσουν τους χρήστες των προηγούμενων εκδόσεων να προσαρμοστούν σε ελάχιστο χρονικό διάστημα στο νέο περιβάλλον.\n– Τεχνικές που προσφέρουν στον πεπειραμένο χρήστη τη δυνατότητα της εύκολης και γρήγορης προσαρμογής των αναγκών της καθημερινής εργασίας σε ένα πιο αυτοματοποιημένο περιβάλλον.\n– Τα πάντα για το AutoCAD 2009, ξεκινώντας από την εγκατάσταση του προγράμματος και φτάνοντας μέχρι την 3Δ σχεδίαση.\nΠεριέχει δωρεάν CD με:\n– Βιβλιοθήκες έτοιμων συμβόλων\n– Έτοιμες αρχιτεκτονικές λεπτομέρειες\n– Αρχεία με το παράδειγμα 3-Δ σχεδίασης του βιβλίου\n– Ελληνολατινική γραμματοσειρά UnicodeΟ Γιάννης Θ. Κάππος είναι διδάκτωρ μηχανολόγος ηλεκτρολόγος μηχανικός, διπλωματούχος του Ε.Μ.Π. με πολυετή πείρα στην τριτοβάθμια εκπαίδευση. Έχει διδάξει στο Τμήμα Ηλεκτρολόγων Μηχανικών και Μηχανικών Η/Υ του Δ.Π. Θράκης, στη Σχολή Ικάρων, στην ΑΣΕΤΕΜ/ΣΕΛΕΤΕ, στο ΤΕΙ Πειραιά και στο ΤΕΙ Καβάλας. Έχει ολοκληρώσει με επιτυχία, ως εξωτερικός συνεργάτης, πολλά εξειδικευμένα σεμινάρια CAD/CAM/CAE και CNC στο ΕΛΚΕΠΑ και στην ΠΥΡΚΑΛ. Είναι συγγραφέας πολλών βιβλίων, μεταξύ των οποίων και τα “Οι υπολογιστές-μια παρουσίαση με απλά λόγια”, “Δουλέψτε με το AutoCAD 13 για το Dos”, “Δουλέψτε με το AutoCAD έκδοση 13c4”, “Εφαρμοσμένη θερμοδυναμική Ι”, “Δουλέψτε με το AutoCAD έκδοση 14” “Ο φωτορεαλισμός στο AutoCAD 14”, “Το Internet με απλά λόγια”, Εισαγωγή στο AutoCAD 2000″, “Δουλέψτε με το AutoCAD 2000” και “Δουλέψτε με το AutoCAD2000i”, που κυκλοφορούν από τις εκδόσεις “Κλειδάριθμος”. Έχει εξουσιοδοτηθεί επισήμως από την Autodesk (registered author) για τη συγγραφή βιβλίων των προγραμμάτων της εταιρείας. Ήταν υπεύθυνος για την απόδοση των όρων στα ελληνικά, κατά τον εξελληνισμό του AutoCAD 14 που έγινε από την εταιρεία Πουλιάδης & Συνεργάτες Α.Ε.\nΤιμή σε ιστοσελίδες: 66.75 €\nΠροηγούμενο βιβλίο Previous post: Αχιλλέας Δρούγκας\nΕπόμενο βιβλίο Next post: Για μια προοδευτική πολιτική


Parakalamoscity: Δελτίο Τύπου από το υπουργείο Πολιτισμού, σχετικά με την συνάντηση που είχαν οι βουλευτές ΣΥΡΙΖΑ της περιφέρειας Ηπείρου με τον αν. υπουργό Πολιτισμού κ. Νίκο Ξυδάκη, ενόψει της επικείμενης επίσκεψης του υπουργού στην περιοχή\nΔελτίο Τύπου από το υπουργείο Πολιτισμού, σχετικά με την συνάντηση που είχαν οι βουλευτές ΣΥΡΙΖΑ της περιφέρειας Ηπείρου με τον αν. υπουργό Πολιτισμού κ. Νίκο Ξυδάκη, ενόψει της επικείμενης επίσκεψης του υπουργού στην περιοχή


Η Φαίη Σκορδά αποκαλύπτει για πρώτη φορά τους λόγους που οδήγησαν στο διαζύγιο από τον Γιώργο Λιάγκα | Gpop.gr\nΚαλεσμένη στην εκπομπή του Νίκου Χατζηνικολάου, «Ενώπιος Ενωπίω» βρέθηκε η Φαίη Σκορδά.\nΟ δημοσιογράφος και κουμπάρος της Φαίης, δε θα μπορούσε να μην τη ρωτήσει και για το διαζύγιό της από τον Γιώργο Λιάγκα αφού όπως είπε εκείνος αν και βρισκόταν πολύ κοντά στο ζευγάρι ποτέ δε μπόρεσε να καταλάβει τι ήταν αυτό που έφερε τη ρήξη.\nΣτη συνέχεια ο Νίκος Χατζηνικολάου αναρωτήθηκε αν η τηλεοπτική τους συνύπαρξη έπαιξε ρόλο στην απόφασή τους να χωρίσουν με εκείνη να απαντά:\n«Δε πιστεύω ότι η συνεργασία μας έπαιξε ρόλο στον χωρισμό. Είχαμε έναν κοινό στόχο, δε μας απομάκρυνε, μας έδενε. Με τον Γιώργο γελούσα, περνούσα καλά. Και στις εκπομπές που κάναμε περνούσα καλά. Είναι όμως τελείως διαφορετικός ο τρόπος που βλέπουμε κάποια πράγματα. Εγώ έβλεπα το άσπρο, εκείνος έβλεπε το μαύρο. Αυτά δε μπορείς να τα συμβιβάσεις, αν υπήρχε θα το κάναμε… Στην αρχή υπήρχε έντονος ηλεκτρισμός, στην πορεία αυτό φεύγει και το προσπαθήσαμε για τα παιδιά. Μιλάμε πάντα για τα παιδιά. Θα τον ενημερώσω για όλα, ότι κι αν γίνει. Κυρίως αν δε με ακούνε».\nΗ αναφορά της Φαίης Σκορδά στο πρώτο της ραντεβού με…\nΗ Φαίη Σκορδά καλεσμένη του Νίκου Χατζηνικολάου στο…\nΔε φαντάζεστε ποιος έκανε πρόταση γάμου στη Φαίη Σκορδά\nΓιώργος Λιάγκας: “Αμφιβάλλω αν πέρασε η Φαίη τον κορονοϊό…”\nΡούλα Κορομηλά για Γιώργο Λιάγκα: “Κάποιοι πρέπει να…\nPrevious Post: FAUST CULTURE: To Νέο Κέντρο Δια Βίου Μάθησης για τον Πολιτισμό | Οι εγγραφές ξεκίνησαν!\nNext Post: LIVE STREAMING 2020: Το ElaiΩnas Festival φέτος δεν ματαιώνεται λόγω κορονοϊού, αλλά μεταφέρεται με ασφάλεια στις οθόνες σας!


Ιστορίες αγάπης...: κεφάλαο 6-μικράκι...αλλά και τι μέρα!\nΑυτά τα ρημαδιασμένα τα μαλλιά της πάντα της δημιουργούσαν πρόβλημα. Θυμάται να κλαίει και να τρέχει να κρυφτεί όταν η μητέρα της έπιανε την χτένα να τη χτενίσει, θυμάται μια δασκάλα στο σχολείο να της λέει ότι τα κατσαρά μαλλιά δεν είναι για καθωσπρέπει κορίτσια και μετά…Μετά θυμάται να τα ισιώνει κάθε μέρα γιατί εκείνος της είχε πει ότι δεν της πάει το φυσικό της. Τα ίσιωνε και τα ίσιωνε και τα ίσιωνε μέχρι που είχε ξεχάσει και η ίδια ότι είχε τόσο κατσαρά μαλλιά. Μέχρι που τα μαλλιά της χρειάστηκαν πέντε δάχτυλα κόψιμο για να ξεφορτωθεί τα καμένα από το σίδερο μαλλιά της. Αλλά όταν έφυγε, όταν έφτιαξε τη ζωή της από το μηδέν, πήρε την απόφαση να τα αφήσει πάλι κατσαρά. Και παρόλο που ήταν μονίμως αναμαλλιασμένη, με ένα ξανθό σύννεφο γύρω από το πρόσωπό της να κινείται ανεξέλεγκτα, δε μετάνιωνε. Γιατί αυτή ήταν και δεν σκόπευε ξανά να προσποιηθεί κάτι ψεύτικο.\nΑνέβηκε με φόρα τα σκαλιά και χτύπησε την πόρτα του υπνοδωματίου του. Δεν ήταν εκεί. Μετά κατέβηκε και χτύπησε στη βιβλιοθήκη. Δεν της απάντησε. Μπήκε.\n«Τι…τι έγινε;» τη ρώτησε εκείνος, ενώ με δυσκολία σήκωσε το κεφάλι του από τα βιβλία του. Είχε μπροστά του τέσσερις τόμους και ένα φύλλο χαρτί και σημείωνε νευρικά.\n«Θέλω να συζητήσουμε κάτι» του είπε ήρεμα και πολιτισμένα, αλλά μέσα της ένιωθε έτοιμη να σκάσει.\n«Τι έγινε;» τη ρώτησε εκείνος αδιάφορα, και συνέχισε να ξεφυλλίζει έναν τόμο ψάχνοντας κάτι. Η Μάντι παρατήρησε ότι φορούσε ακόμα τα ρούχα του. Ένα σκούρο παντελόνι και λευκό πουκάμισο κουμπωμένο μέχρι πάνω. Άραγε φορούσε πιτζάμες ή κοιμόταν με κοστούμι; σκέφτηκε και χαλάρωσε στην ιδέα αυτής της αστείας σκέψης.\n«Κύριε Χάντερ, το σημείωμά σας ήταν λίγο ασαφές και θα ήθελα να μου εξηγήσετε τι εννοούσατε» του είπε αλλά εκείνος συνέχισε να διαβάζει. Άργησε τόσο να απαντήσει που η Μάντι πίστεψε ότι δεν την είχε ακούσει.\n«Είμαι δικηγόρος. Είμαι πάντα ακριβής στα λόγια μου» της είπε, χωρίς να την κοιτάει. Σημείωνε ξανά και ξανά στην λευκή κόλλα. Αύριο έφευγε για ταξίδι και μάλλον ετοιμαζόταν για κάποια υπόθεση. Αλλά η Μάντι δεν ήθελε να το αφήσει να περάσει έτσι.\n«Οπότε κατάλαβα καλά; Έχετε πρόβλημα με τα μαλλιά μου;» τον ρώτησε άχρωμα. Αυτή τη στιγμή ήταν απόλυτα διχασμένη. Είχε ορκιστεί στον εαυτό της να μην σκύψει ποτέ ξανά το κεφάλι, να λέει πάντα τη γνώμη της και να μην αφήνει να την ποδοπατούν. Αλλά την είχε ανάγκη αυτή τη δουλειά. Αν του έλεγε ότι είναι ζώον, μάλλον θα την απέλυε!\n«Δεν έχω πρόβλημα με τα μαλλιά σου» της είπε εκείνος και σήκωσε το κεφάλι του ίσα ίσα για να την κοιτάξει ένα δευτερόλεπτο. Μετά το κατέβασε ξανά και συνέχισε να γράφει. «Απλώς σου ζήτησα να τα μαζεύεις. Άλλωστε είναι και πιο…επαγγελματικό» είπε και η Μάντι εκνευρίστηκε.\n«Άρα να τα έχω πάντα μαζεμένα;» τον ρώτησε νευρικά. Εκείνος σηκώθηκε και έπιασε και ένα πέμπτο βιβλίο. Κάθισε, το άνοιξε και άρχισε να ψάχνει κάτι. Η Μάντι στεκόταν στην πόρτα με τα χέρια σταυρωμένα στο στήθος και περίμενε την ετυμηγορία.\n«Όχι, δεσποινίς. Μόνο όταν μαγειρεύετε. Δεν είμαι σαδιστής» είπε εκείνος καυστικά.\n«Στο σημείωμα γράψατε ‘πάντα’» του είπε.\n«Δεν το εννοούσα».\n«Άρα δεν είστε και τόσο ακριβής» του είπε πριν προλάβει να το σκεφτεί. Τον είχε ειρωνευτεί; Θεέ μου.\n«Είμαι» είπε εκείνος, σήκωσε τα μάτια του, και τα στύλωσε πάνω της. «Απλώς μόλις παρατήρησα πόσο ωραία μαλλιά έχεις και άλλαξα γνώμη».\nΑνώνυμος 2 Μαΐου 2014 - 2:49 μ.μ.\ngeias sas eimai kainourgia edw:) einai polu wraies h istorie s :) kathe pote anevazeis epeisodio ? elpizw na valeis shmera gt eimai se agwnia :) (zwh)\nLovetaler 2 Μαΐου 2014 - 3:14 μ.μ.\nΖωή, καλωσόρισες! Ανεβάζω κεφάλαιο κάθε μέρα πλην Σαββατοκύριακου και αργιών!\nΑν είμαι πολύ πολυάσχολη, αργώ λιγάκι, αλλά γκρινιάζουν όλες! Μπορείς ελεύθερα να γκρινιάζεις κι εσύ!\nΑν δε σου κάνει κόπο, πες λιγάκι πώς βρήκες το μπλογκ. Εχω κάνει λίγη διαφήμιση και θέλω να δω αν αποδίδει! Φιλάκιαααα\nΑνώνυμος 2 Μαΐου 2014 - 4:36 μ.μ.\nto vrhka apo mia filh m mou milhse gia to site kai gia ths uperoxes istories pou grafeis kai mias pou mou aresoun tetoies istories:) grafeis polu wraia pragmatika:) den kserw ti tha kaname oles edwmesa xwris esena ;) mesa se mia vdomada katafera kai ths diavase oles fantasou pws kolhsa:P filakia:*(ζωη)\neirinaki.love 2 Μαΐου 2014 - 4:58 μ.μ.\nΖωη καλωςηρθες στην παρεα μας!! Σου εγγυομαι οτι η Συγγραφεας Της Καρδιας Μας Θα κανει τις μερες σου πολυ καλυτερες απο οτι ηταν πριν με τις φοβερες ιστοριες της!!! Αποδειξη το σημερινο καταπληκτικο κεφαλαιο!!!!Ζωη θα ηθελα να μου πεις ποιες ειναι οι αγαπημενες σου ιστοριες so far για να δω εαν ταιριαζω με το πληθος!! Για παραδειγμα εμενα μου αρεσουν τουΟντι και της Καθριν, του Τροι και της Σαρλοτ και του Ερικ και της Τζενιφερ Κισμι!!!! Εσένα???\nΑνώνυμος 2 Μαΐου 2014 - 8:02 μ.μ.\nEiste kataplhktikh.....sxedon ka8e mera ksanadiavazw kai mia istoria xwris na tis xortainw pote....den se kserw kai sugnwmh an se kourazoume gia na anevazeis kefalaia ....alla egw proswpika toulaxiston den exw diavasei kati kalutero....maria\nΑνώνυμος 2 Μαΐου 2014 - 8:17 μ.μ.\nεγω προσφατα μπηκα στο φαν κλαμπ σου και πιστευω οτι καθε ιστορια ειναι το κατι αλλο! επισης μου αρεσε παρα πολυ που εγραφες τις σκεψεις και του πρωταγωνιστη! καντο και σε αυτη την ιστορια θα ειναι υπεροχο. αλεξ\nΑνώνυμος 2 Μαΐου 2014 - 9:21 μ.μ.\nEiriniii kai mena autes einai h agaphmenes m den to pisteuw exoume ta idia gousta;) einai pragmatika tromerh h sugrafeas mas :) pws thn lene?;) (zwh)\nLovetaler 2 Μαΐου 2014 - 11:54 μ.μ.\nΠωλίνα με λένε. Φιλάκια!


ΧΡΥΣΑΕΤΟΣ ΑΡΠΑΖΕΙ ΜΩΡΟ ΝΟΜΙΖΩΝΤΑΣ ΟΤΙ ΕΙΝΑΙ ... ΘΗΡΑΜΑ! - ΒΙΝΤΕΟ - Κυνηγός & Φύση Οnline\nΑρχική›WEB TV›Video›ΧΡΥΣΑΕΤΟΣ ΑΡΠΑΖΕΙ ΜΩΡΟ ΝΟΜΙΖΩΝΤΑΣ ΟΤΙ ΕΙΝΑΙ … ΘΗΡΑΜΑ! – ΒΙΝΤΕΟ\nΜε 43.000.000 προβολές σαρώνει το διαδίκτυο το βίντεο με τον χρυσαετό που αρπάζει μωρό!\nΌλα εκτελίσσονται σε πάρκο του Μόντρεαλ και μάλιστα μπροστά στα μάτια των γονιών του μωρού, το οποίο μπέρδεψε με θήραμα ο χρυσαετός και το άρπαξε ευτυχώς μόνο για να το αφήσει λίγα μέτρα παρακάτω. Δείτε το συγκλονιστικό βίντεο!\nΚΥΝΗΓΙ ΣΤΟ ΣΟΥΔΑΝ\n(video) Κυνηγώντας τον ορεινό λαγό\nΚΥΠΡΟΣ-ΠΟΥ ΠΗΓΕ ΤΟ ΘΗΡΑΜΑ; ΚΡΑΥΓΗ ΑΠΟΓΝΩΣΗΣ ΑΠΟ ΤΟΥΣ ΚΥΝΗΓΟΥΣ\nΛΑΘΡΟΘΗΡΑΣ “ΨΑΡΕΥΕ” … ΤΣΙΧΛΕΣ ΜΕ ΑΓΚΙΣΤΡΙΑ!


Διαιτησίας το ανάγνωσμα... - ΤΑ ΝΕΑ\ntanea.gr > Απόψεις > Διαιτησίας το ανάγνωσμα…\nΔιαιτησίας το ανάγνωσμα…\n13 Μαΐου 2018 | 23:58\nΕλέχθησαν πολλά, αποτυπώθηκαν στο χαρτί και αναρτήθηκαν στο Διαδίκτυο ακόμη περισσότερα, όλοι είχαν να πουν κάτι για την επιλογή του Περέιρα και της νυν διοίκησης της ΕΠΟ να φέρουν ξένο διαιτητή προκειμένου να διευθύνει τον «καυτό» τελικό. Φυσικά, η άριστη παράσταση που έδωσε στο χορτάρι του ΟΑΚΑ ο Μπορμπαλάν έκανε αρκετούς να μιλήσουν για δικαίωση και τα σχετικά. Λες και είχαν έτοιμα από καιρό τα επιχειρήματα.\nΑς το ξαναπούμε: η κίνηση για να έρθει αλλοδαπός ρέφερι είναι ταυτόχρονα και σωστή αλλά και λάθος! Οξύμωρο; Διόλου. Λάθος, επειδή έγινε την ύστατη ώρα, χωρίς κάποια σοβαρή προεργασία, και ακύρωσε ουσιαστικά στο σύνολό τους όλους τους έλληνες διεθνείς διαιτητές. Απέδειξε δε ότι η νυν διοίκηση της ΕΠΟ τόσο καιρό δεν μπορούσε να κάνει το παραμικρό για να βγάλει αυτό το δίχτυ καχυποψίας που υπήρχε. Και να εκπαιδεύσει σωστότερα τους γηγενείς διαιτητές. Σωστή ήταν για το προφανές: ο Μπορμπαλάν ήταν αδύνατο να δεχθεί πιέσεις από ομάδες και παράγοντες, καμία προσωπική επίθεση δεν του έγινε από διάφορους μπλόγκερ, ενώ ο αέρας που είχε οδήγησε τους ποδοσφαιριστές να τον αντιμετωπίζουν με δέος! Πώς βλέπουν τον εκάστοτε διαιτητή στα ευρωπαϊκά παιχνίδια οι εγχώριοι άσοι; Ακριβώς αυτό. Ούτε διαμαρτυρίες ούτε φωνές ούτε αμφισβήτηση στην οποιαδήποτε απόφαση, ακόμη και τις πλέον σκληρές, πέναλτι ή κόκκινες κάρτες. Με αυτά ως δεδομένα, ο Μπορμπαλάν πέρασε ένα 48ωρο εκπληκτικό και άνετο στην καλοκαιρινή πρωτεύουσα. Διακοπές κανονικές.\nΕδώ, αξίζει να σημειωθεί ότι δικαιώθηκε περίτρανα ο Ολυμπιακός. Ηθελε από πολύ νωρίς την έλευση ξένων διαιτητών, κυρίως γιατί έβλεπε πού οδηγούνταν η κατάσταση με τους εγχώριους άρχοντες των αγώνων. Αυτούς με την αδυναμία να ξεχωρίσουν τα οφσάιντ και που καταλόγιζαν πέναλτι εκτός περιοχής.\nΤο ζητούμενο, επιπροσθέτως, δεν είναι αν ήρθαν μία και μόνο φορά οι ξένοι, αλλά το γιατί η όλη κουβέντα αφορά αποκλειστικά τα μείζονος σημασίας παιχνίδια. Τα ντέρμπι. Πώς εξηγείται αυτή η διάκριση; Τα υπόλοιπα ματς, δηλαδή, δεν είναι κρίσιμα; Δεν διακυβεύονται βαθμοί, δεν εξαρτάται πολλές φορές η κατάκτηση ενός τίτλου από μονομαχία «μικρού» και «μεγάλου», δεν αποφασίζεται ενίοτε ποιος θα εξασφαλίσει ευρωπαϊκό εισιτήριο ή ποιος θα οδηγηθεί στην παρακάτω κατηγορία;\nΔεκτό, συνεπώς, το πείραμα με τον ισπανό διαιτητή και εκ του αποτελέσματος επιτυχημένο. Αν ξαναγίνει, να το δοκιμάσουμε παντού. Διότι χειρότερη και από την πρόσκληση στους ξένους που παίρνουν τις δουλειές των Ελλήνων ή τους αφήνουν στο περιθώριο και την ανυποληψία, είναι η διάκριση των αγώνων. Στο κάτω κάτω, όλα τα ματς έχουν την ίδια ψυχή και τους ίδιους βαθμούς.\nΚοφινάς Κώστας 13 Μαΐου 2018 | 23:58\nΟ Κλοπ δίνει 90 εκατομμύρια ευρώ για τον Πούλισιτς\nΜάλτα: Βρήκαν ποιοι έδωσαν εντολή για τη δολοφονία της Γκαλιζία\nΔώνης, Νταμπίζας αξίζουν να δοκιμαστούν σε μπάτζετ πρωταθλητισμού\nΤρομακτικό ατύχημα σε αγώνα της Formula 3 (vid)


Μενδώνη: Δεν δεχόμαστε βρετανική κυριότητα στα Γλυπτά του Παρθενώνα | HuffPost Greece\n03/09/2019 12:38 EEST | Updated 03/09/2019 15:19 EEST\nΤι απαντά για το θέμα ο εκπρόσωπος του Μπόρις Τζόνσον.\nΤυχόν δανεισμός των Γλυπτών από το Βρετανικό Μουσείο στην Αθήνα δεν θα συνιστά σε καμία περίπτωση αποδοχή βρετανικής κυριότητάς τους, δήλωσε η υπουργός Πολιτισμού Λίνα Μενδώνη μιλώντας στον Σκάι.\n«Από την στιγμή που έχουμε κλοπή αυτομάτως αυτό δεν δημιουργεί δικαιώματα» κυριότητας, νομής, ή κατοχής», επισήμανε η υπουργός.\nΔιευκρίνισε ότι η πρόταση δανεισμού που θα καταθέσει η Αθήνα θα θέτει σαφές πλαίσιο που θα διασφαλίζει τις ελληνικές διεκδικήσεις. Σημείωσε μάλιστα πως σε περίπτωση το Βρετανικό Μουσείο δεχτεί την πρόταση του Κυριάκου Μητσοτάκη για δανεισμό των γλυπτών θα καταδείξει ότι η στάση του Λονδίνου «κάμπτεται», ενώ έως σήμερα είναι «απολύτως αρνητικοί».\nΒρετανικό Μουσείο: Θα εξετάσουμε αίτημα δανεισμού εάν αναγνωρίσετε ότι είμαστε ο νόμιμος ιδιοκτήτης τους\n«Προϋπόθεση για να μπούμε σε οποιαδήποτε συζήτηση περί δανεισμού των Γλυπτών του Παρθενώνα είναι να αναγνωρίσετε ότι νόμιμος ιδιοκτήτης τους είναι η Βρετανία και όχι η Ελλάδα» δηλώνει στην εφημερίδα «Τα Νέα» η εκπρόσωπος του Βρετανικού Μουσείου, απαντώντας στο αίτημα του πρωθυπουργού Κυριάκου Μητσοτάκη για προσωρινή επιστροφή των Γλυπτών στην Αθήνα το 2021, στο πλαίσιο του εορτασμού των 200 ετών από την Ελληνική Επανάσταση.\nΠαράλληλα, ο εκπρόσωπος του Μπόρις Τζόνσον σχολιάζοντας την πρόταση του Έλληνα πρωθυπουργού προς τον Βρετανό ομόλογο του δηλώνει ότι οποιαδήποτε απόφαση θα ληφθεί από το Βρετανικό Μουσείο και όχι από τη βρετανική κυβέρνηση.\nΥπενθυμίζεται ότι, σε συνέντευξη του στον Observer ο Κυριάκος Μητσοτάκης είπε πως προτίθεται να επιτρέψει να παρουσιαστούν σε έκθεση στο Λονδίνο αρχαιολογικοί θησαυροί οι οποίοι δεν έχουν αποσταλεί ποτέ στο εξωτερικό, με αντάλλαγμα την επιστροφή των Γλυπτών.\n«Επιθυμία και φιλοδοξία μας είναι να δημιουργήσουμε τις απαραίτητες συνθήκες για να ταξιδέψει στον κόσμο η ελληνική πολιτιστική κληρονομιά, και κάνοντας αυτό να επικοινωνήσουμε τη μεγάλη και ουσιώδη συμβολή της χώρας μας στον δυτικό πολιτισμό» δήλωσε ο πρωθυπουργός. «Σε αυτό το πλαίσιο, δεδομένης της σημασίας του 2021 (για τους δύο αιώνες από την Ελληνική Επανάσταση) θα προτείνω στον Μπόρις (Τζόνσον): Ως μια πρώτη κίνηση, δανείστε μου τα γλυπτά για μια συγκεκριμένη χρονική περίοδο και θα σας στείλω πολύ σημαντικά αντικείμενα που δεν έφυγαν ποτέ από την Ελλάδα για να εκτεθούν στο Βρετανικό Μουσείο» δήλωσε και υπογράμμισε ότι η απαίτηση για την οριστική επιστροφή των Γλυπτών παραμένει: «Δεν πιστεύω ότι η Βρετανία θα έπρεπε να συνεχίσει να δίνει μια μάχη που είναι χαμένη. Στο κάτω κάτω της γραφής, η πίεση για αυτό το θέμα θα αυξάνεται».\nΑλέξης Τσίπρας: «Τουλάχιστον αφελής η πρωτοβουλία του Μητσοτάκη»\nΗ πρόταση Μητσοτάκη για δανεισμό των γλυπτών του Παρθενώνα ρίχνει νερό στο μύλο των Βρετανών, επισημαίνει ο Αλέξης Τσίπρας. Παρεμβαίνοντας στο θέμα που προέκυψε ο πρώην πρωθυπουργός καλεί τον Κ. Μητσοτάκη να ζητήσει από τους Βρετανούς να επιστρέψουν, και όχι να δανείσουν, τα μάρμαρα με αφορμή τα 200 χρόνια από την ελληνική επανάσταση.\n«Η τουλάχιστον αφελής πρωτοβουλία του κ. Μητσοτάκη για το δανεισμό των Μαρμάρων του Παρθενώνα, επιτρέπει στο Βρετανικό Μουσείο να εμφανίζεται σήμερα ως νόμιμος ιδιοκτήτης τους», υπογραμμίζει ο Αλ. Τσίπρας και προσθέτει: «Επειδή, όμως, τα θέματα της υπεράσπισης της πολιτιστικής μας κληρονομιάς είναι σημαντικότερα της εσωτερικής πολιτικής αντιπαράθεσης, δεν θα σταθώ στην αστοχία της κυβέρνησης. Θα την καλέσω μόνο να σταματήσει να ρίχνει νερό στο μύλο των Βρετανών και αντί επιστολών δανεισμού προς το Μουσείο να ζητήσει, επ′ αφορμή των 200 χρόνων από την ελληνική επανάσταση και με την στήριξη όλων μας, την οριστική επιστροφή των Μαρμάρων του Παρθενώνα».\nΦώφη Γεννηματά: Τα κλεμμένα Γλυπτά πρέπει να επιστρέψουν μόνιμα στην Ελλάδα\n«Τα κλεμμένα γλυπτά του Παρθενώνα πρέπει να επιστρέψουν μόνιμα στην Ελλάδα. Αυτό και μόνο αυτό διεκδικούμε. Από την Μελίνα έως σήμερα» τονίζει σε δήλωσή της για το θέμα η πρόεδρος του Κινήματος Αλλαγής Φώφη Γεννηματά.\n«Ας το αντιληφθεί και ο κ. Μητσοτάκης ιδιαίτερα μετά το φιάσκο της πρότασής του περί δανεισμού”»προσθέτει η κ. Γεννηματά.\nPLUS: Βρετανικό Μουσείο Γλυπτά Παρθενώνα


Η Comelit στην IFSEC 2018 | Comelit\nΓια περισσότερο από μισό αιώνα η Comelit είναι ένας κορυφαίος παγκόσμιος κατασκευαστής συστημάτων θυροτηλεόρασης. Το εργοστάσιο προσφέρει τα πιο σύγχρονα συστήματα του κλάδου τα οποία συνεχίζουν να εξελίσσονται καθώς η τεχνολογία προχωράει προς τα εμπρός. Η Comelit σχεδιάζει και κατασκευάζει κορυφαίες μπουτονιέρες και θυροτηλεοράσεις, συστήματα αυτοματισμού οικιακής χρήσης και πυρανίχνευσης.\nΓια ακόμα ένα χρόνο η Comelit ξεχώρισε για τη μοναδική ποιότητα και την υψηλής τεχνολογίας συστήματα της. Μάλιστα η παρουσία της στην έκθεση της IFSEC 2018 πιστοποίησε όλα τα παραπάνω και έκανε κάθε επισκέπτη να εντυπωσιαστεί από την εικόνα που το εργοστάσιο φροντίζει να συντηρεί παγκοσμίως.\nΔείτε το σχετικό βίντεο που τράβηξε το περιοδικό Security Manager για την παρουσία της Comelit στη μεγαλύτερη έκθεση του Λονδίνου.\nΔιαβάστε το σχετικό αφιέρωμα του Security Manager για τη Comelit στη IFSEC εδώ\nxrhstos 2 Ιουλίου 2018 2 Ιουλίου 2018 Χωρίς κατηγορία\n← Comelit training school 2018 (Καστοριά)\nΣυνέντευξη στο περιοδικό Ηλεκτρολόγος →


Δημοσιεύτηκε από Δημήτρης Βιντζηλαίος στις 30 Μαρτίου 2016\nΗ “Παρουσίαση ως Παράσταση” ή “Κάν’το όπως ο Steve Jobs”\nO Steve Jobs, ενώ είχε χτίσει τη φήμη του γκουρού στο ψηφιακό κόσμο των bits και bytes, σχεδίαζε τις παρουσιάσεις του σαν να δημιουργούσε ιστορίες, χρησιμοποιώντας πολύ παλιά και παραδοσιακά εργαλεία, όπως το μολύβι και το χαρτί. Οι παρουσιάσεις του ήταν θεατρικές εκδηλώσεις που προορίζονταν να παράγουν τη μέγιστη δυνατή δημοσιότητα, θόρυβο, και δέος. Περιείχαν όλα τα στοιχεία των μεγάλων θεατρικών έργων ή των κινηματογραφικών ταινιών: συγκρούσεις και επίλυση, μάχες και νίκες ή ήττες, κακοποιούς και ήρωες. Και όπως όλοι οι μεγάλοι σκηνοθέτες ταινιών, κατέγραφε την πλοκή (storyboard) με μολύβι και χαρτί πριν ανοίξει την κάμερα (δηλαδή, πριν ανοίξει το λογισμικό παρουσίασης). Ήταν οπαδός ενός μάρκετινγκ που σχετίζεται με το θέατρο όσο τίποτα άλλο.\nΟ Steve Jobs συμμετείχε ενεργά σε κάθε λεπτομέρεια της παρουσίασης: γράφοντας περιγραφικές επικεφαλίδες, δημιουργώντας διαφάνειες, κάνοντας πρόβα των demos, και ελέγχοντας αν ο φωτισμός είναι ακριβώς όπως πρέπει. Δεν άφηνε τίποτα στην τύχη. Έκανε ό,τι συστήνουν οι κορυφαίοι σχεδιαστές παρουσιάσεων: «Ξεκινάτε στο χαρτί. Όταν, στα πρώτα στάδια χρησιμοποιείτε μόνο χαρτί και μολύβι και σκιαγραφείτε ακατέργαστες ιδέες στον «αναλογικό κόσμο», θα οδηγηθείτε σε καλύτερα, πιο δημιουργικά αποτελέσματα, με περισσότερη σαφήνεια, όταν τελικά έρθει η στιγμή να μεταφέρετε τις ιδέες σας στο ψηφιακό μέσο», γράφει o Garr Reynolds στο βιβλίο του «Zen Presentation».\nΟι ειδικοί σχεδιασμού, συμπεριλαμβανομένων εκείνων που δημιουργούν παρουσιάσεις για την Apple, συνιστούν οι παρουσιαστές να περνούν το μεγαλύτερο μέρος του χρόνου σχεδιασμού, στο σκίτσο και στο σενάριο. Η NancyDuarte είναι η ιδιοφυία πίσω από τη φημισμένη παρουσίαση του Αλ Γκορ «Μία αλήθεια που δεν μας βολεύει». Η Duarte ισχυρίζεται ότι ένας παρουσιαστής πρέπει να δαπανήσει μέχρι και ενενήντα ώρες για να δημιουργήσει μία παρουσίαση διάρκειας μίας ώρας που περιέχει τριάντα διαφάνειες. Ωστόσο, μόνο το ένα τρίτο του χρόνου θα πρέπει να αφιερώνεται στην οικοδόμηση των διαφανειών, λέει η Duarte. Οι πρώτες είκοσι επτά ώρες αφιερώνονται στην έρευνα του θέματος, στη συλλογή στοιχείων από εμπειρογνώμονες, στην οργάνωση των ιδεών, στη συνεργασία με τους συναδέλφους και στη σκιαγράφηση της δομής της ιστορίας.\nΣκεφτείτε τι συμβαίνει όταν ξεκινάτε στο PowerPoint. Εμφανίζεται ένα άδειο slideπου περιέχει χώρο για λέξεις – έναν τίτλο και έναν υπότιτλο. Αυτό αποτελεί το πρώτο πρόβλημα! Υπάρχουν πολύ λίγες λέξεις σε μια παρουσίαση τουSteve Jobs. Αφού γεμίσετε αυτή την διαφάνεια και επιλέξετε New Slide τότε αυτόματα ανοίγει μια διαφάνεια με χώρο για τίτλο και κείμενο με κουκίδες (Bullets). Αυτό οδηγεί στο δεύτερο πρόβλημα! Δεν υπάρχουν κουκίδες σε μια παρουσίαση του Steve Jobs. Το ίδιο το λογισμικό σας αναγκάζει να ακολουθήσετε ένα πρότυπο που αντιπροσωπεύει ακριβώς το αντίθετο από ό,τι πρέπει να κάνετε για να μιλήσετε σαν τον Steve! Στην πραγματικότητα, όπως θα μάθετε σε επόμενα άρθρα μας, τα κείμενα και οι κουκκίδες (bullets) είναι ο λιγότερο αποτελεσματικός τρόπος για να παρέχετε πληροφορίες που προορίζονται κάποια στιγμή να ανασυρθούν από τη μνήμη για να κάνουν οι ακροατές σας τις δέουσες ενέργειες. Κρατήστε τις κουκκίδες (bullets) για τον κατάλογο των πραγμάτων που έχετε να ψωνίσετε!.\nΤο σενάριο έρχεται πρώτα!\nΓια να δώσουμε σε μια παρουσίαση τα χαρακτηριστικά μίας παράστασης θα πρέπει να έχουμε μια ιστορία να διηγηθούμε.\nΩς coach (προφορικής) επικοινωνίας, δουλεύω με διευθύνοντες συμβούλους και άλλα κορυφαία στελέχη, για το σχεδιασμό παρουσιάσεων και την ανάπτυξη δεξιοτήτων ομιλίας σε κοινό. Ένας από τους πελάτες μου, ένας οργανισμός, έπρεπε να πείσει τους εργαζομένους του να αγκαλιάσουν μια αλλαγή που έπρεπε να γίνει στις πρόσθετες ασφαλιστικές υπηρεσίες που παρείχε στους εργαζομένους του. Έπρεπε να αλλάξουν από ένα ομαδικό ασφαλιστικό πακέτο, σε μια άλλη μορφή πρόσθετης ασφάλισης. Μου ζητήθηκε να συμβάλλω στη δημιουργία μιας πειστικής παρουσίασης που προοριζόταν για τους εργαζόμενους. Συναντήθηκα με το αρμόδιο στέλεχος για μια περίοδο μερικών ημερών. Την πρώτη ημέρα, δεν κάναμε τίποτα άλλο παρά σκίτσα που αφορούσαν την υπάρχουσα κατάσταση και τη μελλοντική. Δοκιμάσαμε να τα βάλουμε σε μια σειρά ώστε να αποκτήσουν την δομή μιας ιστορίας. Όχι μόνο δεν χρησιμοποιήσαμε το PowerPoint αλλά ούτε και υπολογιστή. Εργαστήκαμε μόνο με μολύβι και χαρτί. Τελικά μετατρέψαμε τις ιδέες σε σκίτσα και αυτά σε διαφάνειες. Χρειαζόμασταν δεκαπέντε διαφάνειες για μια παρουσίαση σαράντα λεπτών. Η δημιουργία των διαφανειών δεν μας πήρε τόσο πολύ χρόνο όσο η ανάπτυξη της ιστορίας.\nΜόλις γράψουμε την αφήγηση, η σχεδίαση των διαφανειών είναι παιχνίδι. Θυμηθείτε ότι η ιστορία θα αιχμαλωτίσει τη φαντασία του ακροατηρίου σας και όχι οι διαφάνειες. Το πιο σημαντικό πράγμα που μπορείτε να κάνετε για να βελτιώσετε σημαντικά τις παρουσιάσεις σας είναι να έχετε μια ιστορία να πείτε, πριν ξεκινήσετε να δουλεύετε το αρχείο του PowerPoint.\nΥποστηρίζουμε την μέθοδο του Digital Storytelling, μια προσέγγιση τριών σταδίων για τη δημιουργία παρουσιάσεων με προϋποθέσεις παράστασης:\nΣενάριο → Σκίτσα → Διαφάνειες\nΜόνο μετά το γράψιμο του σεναρίου, την περιγραφή των σκηνών, δημιουργείται εκείνο το είδος της υποστηρικτικής σκέψης που λέει πώς θα πρέπει να λειτουργήσουν οπτικά οι διαφάνειες και βοηθά στη σωστή σχεδίασή τους. Για να γράψετε ένα σενάριο, θα πρέπει να αναιρέσετε στιγμιαία οποιαδήποτε ζητήματα σχεδίασης θέτει το PowerPoint, όπως γραμματοσειρές, χρώματα, υπόβαθρο, και τις εναλλαγές των διαφανειών.\nΑν και μπορεί να ακούγεται αντιφατικό, όταν γράψετε το σενάριο πρώτα, θα επεκταθούν οι οπτικές δυνατότητες σας, επειδή η συγγραφή του σεναρίου καθορίζει το σκοπό σας πριν ξεκινήσετε τη σχεδίαση των οπτικών βοηθημάτων. Ένα σενάριο ξεκλειδώνει την ανεξερεύνητη δύναμη του PowerPoint ως εργαλείου οπτικής αφήγησης, με ένα τρόπο που μπορεί να εκπλήξει και να ενθουσιάσει το ακροατήριο. Με ένα ολοκληρωμένο σενάριο στο χέρι, θα είστε έτοιμοι να σκιτσάρετε και να «παράγετε» την εμπειρία. Το σενάριο, όμως, πρέπει να έρχεται πρώτα.\nΈνα δυνατό σενάριο, δίνει στην παρουσίαση τη δραματική δομή μίας ιστορίας. Προσέξτε, δεν εννοούμε απλά, να διηγηθείτε μια ή περισσότερες ιστορίες στη διάρκεια της παρουσίασης, αλλά όλη η ροή της παρουσίασης να έχει τη δομή μίας ιστορίας. Σκεφτείτε πώς θα δομήσετε την παρουσίαση σας πριν ανοίξετε το πρόγραμμα παρουσίασης, αν εργάζεστε στο PowerPoint, στο Keynote, ή σε οποιοδήποτε άλλο λογισμικό σχεδίασης.\nΤι είναι ιστορία; Ποια είναι η δομή της και πώς λειτουργεί μεταμορφώνοντας την παρουσίαση σε παράσταση; Σας παραθέτω ένα απόσπασμα από το βιβλίο μου «Ιστορίες για αγρίους …και άλλους – Η τέχνη και η τεχνική του Storytelling»:\n«Η ιστορία προτείνει μια ιδέα και εσείς ζητάτε από το ακροατήριο να υιοθετήσει την ιδέα και να την καλλιεργήσει για να έχει θετικά αποτελέσματα. Η ιδέα σας ίσως να αφορά την αναδιοργάνωση ενός οργανισμού, την εκπαίδευση ενός κοινού, την αποδοχή μιας μεταρρύθμισης ή το να δείξετε στους πελάτες πώς το προϊόν θα ικανοποιήσει τις ανάγκες που έχουν. Όποια και αν είναι η απόφαση που ίσως πάρει το ακροατήριο, θα απαιτήσει από αυτούς συνειδητά να βηματίσουν σε μια νέα περιοχή.\nΗ αλλαγή που τους ζητάτε δεν θα γίνει χωρίς αγώνα από τον ήρωά σας, και χρειάζεται να το αναγνωρίσετε αυτό. Οι αλλαγές είναι δύσκολες και πολλές φορές σκληρές. Το να εξασφαλίσει ένας οργανισμός τη δέσμευση των εργαζομένων του ή ένας πολιτικός τη δέσμευση των κοινωνικών εταίρων είναι η μεγαλύτερη πρόκληση που αντιμετωπίζουν. Ο ήρωας συναντά το μέντορά του ακριβώς τη στιγμή που διστάζει να αποφασίσει εάν πρέπει ή όχι να περάσει το κατώφλι για να μπει στον κόσμο τής ιστορίας. Αυτό ακριβώς συμβαίνει με εσάς και το ακροατήριό σας. Αναλαμβάνετε το ρόλο τού μέντορα και συμβουλεύετε το ακροατήριο με τη σοφία τής ιστορίας για να το βοηθήσετε να πάρει την απόφαση της αλλαγής. Αλλά δεν μπορείτε να τους αναγκάσετε. Εάν αφηγηθείτε τη σωστή ιστορία με τον κατάλληλο τρόπο, θα διαβούν το κατώφλι μόνοι τους. Εάν το ακροατήριο αποφασίσει να περάσει το κατώφλι, συνεχίζει τα επόμενα βήματα του ταξιδιού τού ήρωα ακόμα και όταν θα έχει φύγει από την παρουσίασή σας. Η ιστορία σας θα έχει προετοιμάσει τους ακροατές σας για το τι να περιμένουν στο υπόλοιπο του ταξιδιού τους και θα τους έχει δείξει πώς να πετύχουν στο δρόμο τους.»\nΝα πώς σχεδίαζε ο Steve Jobs!\nΣε κάθε παρουσίαση ο Steve Jobs έλεγε μια ιστορία. Έβαζε το κοινό του στην θέση του ήρωα που αντιμετώπιζε εμπόδια και δυσκολίες. Στην αρχή, περιέγραφε τον “κακό” ή το πρόβλημα-πρόκληση που αντιμετώπιζε ο ήρωας του.\nΓια παράδειγμα, κατά την έναρξη της αρχικής παρουσίασης του iPhone, οSteve Jobs είχε μια διαφάνεια που έδειχνε όλους τους ανταγωνιστές εκείνη τη στιγμή, ονομάτιζε τη Motorola, τη Blackberry, την Palm Treo, και την Nokia. Μετά απαρίθμησε όλους τους λόγους για τους οποίους τα προϊόντα αυτά δυσκολεύουν τη ζωή. Πρώτα είπε: «τα πλήκτρα περιορίζονται στο πλαστικό κέλυφος και είναι πάντα εκεί, ανεξάρτητα εάν η εφαρμογή τα χρειάζεται ή όχι. Κάθε εφαρμογή θέλει μια ελαφρώς διαφορετική διεπαφή χρήστη και απαιτεί πλήκτρα που να έχουν βελτιστοποιηθεί για αυτή». Στη συνέχεια μίλησε για τα προβλήματα που δημιουργεί η χρήση της γραφίδας. «Θα πρέπει να την τραβήξετε έξω, εάν την αφήσετε κάπου μπορεί να τη χάσετε». Και συνέχισε, μιλώντας στο κοινό για όλα τα προβλήματα που έχουν τα σημερινά «έξυπνα τηλέφωνα».\nΌταν ξεκίνησε η παρουσίαση, το κοινό δεν γνώριζε ότι μπορεί να αντιμετώπιζε κάποιο πρόβλημα με το έξυπνο τηλέφωνό του, μέχρι που οSteve Jobs περιέγραψε πόσο άβολη ήταν η κατάστασή τους. Και ενώ, δεν θέλετε να κατηγορήσετε τους ανταγωνιστές σας, μπορείτε όμως, να δημιουργήσετε ενσυναίσθηση, περιγράφοντας γλαφυρά τα είδη των προβλημάτων που αντιμετωπίζουν οι πελάτες σας σε καθημερινή βάση. Με αυτό τον τρόπο, όταν αποκαλύπτετε τη λύση σας, το ακροατήριό σας θα ξέρει ότι έχετε κατανοήσει πλήρως τα προβλήματά του και τις απογοητεύσεις του, πράγμα που σας προσδίδει πολύ μεγαλύτερη αξιοπιστία.\nΕνόσω, ο Steve Jobs περιέγραφε την άβολη κατάσταση που αντιμετώπιζε το κοινό με τη μορφή των περιορισμένων δυνατοτήτων των ανταγωνιστικών προϊόντων, εισήγαγε τον από μηχανής θεό. Τους αποκάλυπτε τη λύση για να ξεπεράσουν τα εμπόδια: το προϊόν του και λειτουργώντας σαν μέντορας για το ακροατήριό του, το εκπαίδευε στο πώς και στο το γιατί η ζωή του θα γίνει καλύτερη, παρακινώντας το ταυτόχρονα να αλλάξει.\nΌταν ξεκίνησε την παρουσίαση του iPod, έδωσε ένα πολύ συγκεκριμένο παράδειγμα ενός προβλήματος που αντιμετωπίζουν πολλοί άνθρωποι:\n«Πόσες φορές έχετε βγει στο δρόμο και συνειδητοποιήσατε ότι δεν έχετε πάρει μαζί σας το CD που θα θέλατε να ακούσετε; Το πιο cool πράγμα για το iPod είναι ότι ολόκληρη η μουσική σας βιβλιοθήκη χωράει στην τσέπη σας. Αυτό δεν ήταν ποτέ πριν δυνατό». Με την ενίσχυση του επιχειρήματος ότι ποτέ πριν δεν ήταν δυνατόν να χωρέσει ολόκληρο τοplaylist σας στην τσέπη σας, δημιούργησε την εντύπωση ότι η Appleπροσφέρει τρόπο για να κάνει καλύτερη τη ζωή του ήρωα.\nΣκεφτείτε όπως ο Steve Jobs, πρώτα αναλογικά και μετά ψηφιακά!\nΕάν πάρετε συνεντεύξεις από τους πελάτες σας, θα ανακαλύψετε εξαιρετικές και συγκεκριμένες ιστορίες για το πώς το προϊόν σας έκανε καλύτερη τη ζωή του ήρωα. Χρησιμοποιώντας αυτές τις ιστορίες, το κοινό που θα παρακολουθεί την παρουσίαση σας, θα είναι σε θέση να οραματίζεται ακριβώς πώς θα γίνει καλύτερη η ζωή του .\nΤην επόμενη φορά που θα σας δοθεί μια προθεσμία για να κάνετε μια παρουσίαση ρωτήστε τον εαυτό σας, «Πώς θα προσέγγιζε ο Steve αυτό το έργο»; Μπορείτε να σώσετε την παρτίδα και να μην καταδικάσετε σε θάνατο από ανία τους ακροατές σας, αλλά να τους μετατρέψετε σε ενθουσιώδεις πελάτες για μια ζωή!\nΠαρουσιάστε όπως ο Steve Jobs, ξυπόλητοι!\nΜη ξεχνάτε όμως, πως δεν αρκεί να σχεδιάσετε την παρουσίασή σας σαν ιστορία, θα πρέπει να είστε σε θέση να την αφηγηθείτε απελευθερωμένοι από τις διαφάνειες, και συνδεόμενοι με το ακροατήριό σας. Θα πρέπει να έχετε τις δεξιότητες του ξυπόλητου παρουσιαστή!\nΚαι έτσι έζησαν αυτοί καλά κι εμείς καλύτερα!


Εδώ Τουρκία!!! - NEWS PRESS AGRINIO\nΕγκληματίες; Στρατιωτικοί πραξικοπηματίες; Κούρδοι;\nΕίναι καθηγητές πανεπιστημίων.\nΑναρτήθηκε από Διαχείριση ιστολογίου στις 11/17/2016 06:39:00 μ.μ.


Εκκλησιασμός στον Ι.Ν. Αγ.Γεωργίου χωριό Γλαύκη (21 Μαρ 2014) - ΕΑΑΣ Ξάνθης\nΕκκλησιασμός στον Ι.Ν. Αγ.Γεωργίου χωριό Γλαύκη (21 Μαρ 2014)\nαναρτήθηκε στις 21 Μαρ 2014, 3:00 μ.μ. από το χρήστη ΕΑΑΣ Ξάνθης [ ενημερώθηκε 8 Απρ 2014, 5:21 π.μ. ]\nΆρθρο του Υποστράτηγου ε.α Γεώργιου Γεωργιάδη Προέδρου ΤΣ ΕΑΑΣ Ξάνθης\nΜεγάλη ήταν η συμμετοχή της Τοπικής Κοινωνίας της Ξάνθης, αλλά και από τη γειτονική Δράμα, στην ακολουθία των Γ’ Χαιρετισμών που τελέστηκε στον Ι.Ν. Αγ. Γεωργίου μέσα στο Στρατόπεδο «Υπτγου ε.α. Δημ. Παπαποστόλου», στη ΓΛΑΥΚΗ Ξάνθης στο πλαίσιο του προγράμματος: «Εκκλησιασμοί στα Πομακοχώρια Ξάνθης 2014», κατόπιν κοινής επιθυμίας των αναδόχων Συλλόγων και συνεννόησης με την Ιερά Μητρόπολη Ξάνθης και Περιθεωρίου.\nΤο εκκλησίασμα αποτέλεσαν πάνω από 130 άτομα, που προσήλθαν οικογενειακώς με 2 λεωφορεία προερχόμενα από την ΞΑΝΘΗ, αλλά και αρκετά ΙΧΕ οχήματα από τη ΔΡΑΜΑ, για να εκκλησιαστούν και ταυτόχρονα να συμπαρασταθούν ηθικά σε αυτούς που "Φυλάνε Θερμοπύλες", στην περιοχή μας. Στον εκκλησιασμό ιερούργησε ο πατέρας Γεώργιος Σπάρταλης και χορωδία 6 ψαλτών.\nΗ ατμόσφαιρα ήταν κατανυκτική και η λειτουργία τελέστηκε σύμφωνα με το προβλεπόμενο τελετουργικό, ενώ με συγκίνηση και συναισθηματική φόρτιση όλο το εκκλησίασμα έψαλλε «Τη Υπερμάχω Στρατηγώ». Ο διακεκριμένος Καθηγητής- Ιστορικός κ. Πέτρος Γεωργαντζής, λίγο πριν το τέλος της ακολουθίας ανέπτυξε συνοπτικά το ιστορικό του «΄Ακαθίστου Ύμνου» και τις συνθήκες που στη συνέχεια το καθιέρωσαν στην Υμνωδία της Ορθοδοξίας.\nΜετά τον εκκλησιασμό, ως καλοί οικοδεσπότες ο Δκτής και το Προσωπικό του Στρ. Φυλακίου, προσέφεραν σε όλους καφέ και νηστήσιμα κεράσματα.\nΟ επόμενος εκκλησιασμός του προγράμματος είναι στις 6 Απρ.2014, στον ι.ν. Αγ. Γεωργίου Εχίνου, που θα προηγηθεί του εορτασμού για την 73ης Επέτειο της «ΜΑΧΗΣ ΤΩΝ ΟΧΥΡΩΝ 6-10 Απρ. 1941», που θα επακολουθήσει στο παρακείμενο "Μνημείο Πεσόντων Υπέρ Πατρίδος".


Λαϊκή Συσπείρωση Νέας Σμύρνης: Κάλεσμα της Επιτροπής Αγώνα Νέας Σμύρνης στην Απεργία της 9ης Απρίλη\nΚάλεσμα της Επιτροπής Αγώνα Νέας Σμύρνης στην Απεργία της 9ης Απρίλη\nΝα πιστέψουμε και να δοκιμάσουμε τη δύναμή μας. Καμία αναμονή\n· Να μπει φρένο στις συζητήσεις για την απελευθέρωση των απολύσεων που προετοιμάζουν. Καμιά απόλυση στον ιδιωτικό και δημόσιο τομέα. Να ανακληθούν οι ως σήμερα απολύσεις.\n· Αποκλειστικά Δημόσια - Δωρεάν Υγεία και Παιδεία. Nα δοθούν κονδύλια για την κάλυψη των αναγκών στην Παιδεία, στην Υγεία και την Πρόνοια.


Mix and match το στυλ και τη διάθεσή σου και ζήσε ένα ερωτικό καλοκαίρι – WomensLife\nMix and match το στυλ και τη διάθεσή σου και ζήσε ένα ερωτικό καλοκαίρι\nΤο καλοκαίρι σε προδιαθέτει να ντυθείς ελαφρά αλλά και με στυλ ακόμη και εάν ο προορισμός σου είναι η … παραλία! Και για να πετύχεις τον συνδυασμό αυτό απλά ακολούθα τον χρυσό κανόνα της επιλογής! Επιλέγεις ρούχα και αξεσουάρ που θέλεις να φορέσεις και ταιριάζουν μεταξύ τους, ένα mix and match.\nΣίγουρα η ντουλάπα σου θα είναι γεμάτη από επιλογές, οπότε αντί να βάλεις ότι βρεις μπροστά σου, σκέψου λίγο πως θα ήθελες να είναι η εμφάνισή σου. Η παρέα που θα συνοδεύει στα μπάνια σου, μπορεί να επηρεάσει ελαφρώς τις επιλογές σου!\nΗ πρώτη σου επιλογή είναι το μαγιό που θα φορέσεις. Ολόσωμο που είναι πολύ στη μόδα φέτος, ή το κλασσικό αλλά πάντα υπέροχα διαχρονικό μπικίνι, οι επιλογές σου είναι πολλές τόσο σε χρώματα όσο και σε σχέδια. Για τις πιο τολμηρές ένα κόκκινο ολόσωμο μαγιό μπορεί να κάνει τη διαφορά! Φυσικά και το κλασσικό μαύρο μπικίνι είναι μια αλάνθαστη επιλογή!\nΜετά το μαγιό, σειρά έχει το καπέλο σου, γιατί πρέπει να θυμάσαι ότι και τα μαλλιά σου χρειάζονται προστασία από τον ήλιο! Μεγάλα ή μικρά ψάθινα καπέλα θα σε προστατεύσουν από την ηλιακή ακτινοβολία, δίνοντας σου παράλληλα στιλ!\nΠαρεό, καφτάνια σε boho στιλ καθώς και ανάλαφρα φορέματα ολοκληρώνουν το ντύσιμό σου!\nΚαι για όσες προτιμούν ένα πιο αθλητικό στυλ, τα σορτσάκια είναι μια κλασσική επιλογή για κάθε ηλικία!\nΤα σανδάλια που θα επιλέξεις για την εμφάνιση σου στην παραλία παίζουν επίσης τον ρόλο τους!\nΑξεσουάρ όπως πολύχρωμα κολιέ και βραχιόλια, με πέτρες, κοχύλια, αστερίες, μπορούν να συνδυαστούν όμορφα για μια ξεχωριστή εμφάνιση. Η τσάντα θαλάσσης που θα κρατήσεις επίσης προσδίδει πόντους στο στυλ σου!\nΤο καλοκαίρι σου δίνει την ελευθερία που αναζητάς στις επιλογές, καθώς οι κανόνες καταργούνται και ισχύει μόνο ο εξής ένας. Φόρα ότι σε εκφράζει, σε κάνει να νιώθεις όμορφη και φυσικά επιθυμητή, γιατί το καλοκαίρι είναι η εποχή για διασκέδαση και φλερτ.\nΚαθόρισε το στυλ σου και εφοδιάσου με την απαραίτητη αυτοπεποίθηση. Μην ξεχάσεις να πάρεις μαζί σου την αγαπημένη σου πετσέτα θαλάσσης για φανταστικές βουτιές και … καλά μπάνια!\nMix and match το στυλ και τη διάθεσή σου και ζήσε ένα ερωτικό καλοκαίρι\tScore: 5 / 5 (2votes)\nPrevious Post Τι πρέπει να περιέχει το νεσεσέρ των διακοπών σου Next Post Κολιέ για τέλειες καλοκαιρινές εμφανίσεις


Επιτυχημένη για 3η χρονιά η αθλητική διοργάνωση του αγώνα υπεραπόστασης Κρόνιο Πέρασμα στα χωριά του Πάρνωνα! – Ελληνική Φύση\nHome > Δελτία Τύπου ΦΔ > Επιτυχημένη για 3η χρονιά η αθλητική διοργάνωση του αγώνα υπεραπόστασης Κρόνιο Πέρασμα στα χωριά του Πάρνωνα!\nΕπιτυχημένη για 3η χρονιά η αθλητική διοργάνωση του αγώνα υπεραπόστασης Κρόνιο Πέρασμα στα χωριά του Πάρνωνα!\n21/07/2016 ellinikifysi34Leave a Comment on Επιτυχημένη για 3η χρονιά η αθλητική διοργάνωση του αγώνα υπεραπόστασης Κρόνιο Πέρασμα στα χωριά του Πάρνωνα!\nΜε δεκάδες αθλητές από όλη την Ελλάδα ολοκληρώθηκε ο αγώνας υπεραπόστασης Κρόνιο Πέρασμα που πραγματοποιήθηκε στις 16 Ιουλίου 2016 στον Πάρνωνα, με αφετηρία και τερματισμό τον Αγ. Πέτρο Αρκαδίας.\nΜετά την εκδήλωση έναρξης της αθλητικής διοργάνωσης και υπό τις επευφημίες κατοίκων και επισκεπτών του Αγίου Πέτρου, οι δρομείς ξεκίνησαν να καλύψουν μια κυκλική απόσταση 70 χλμ. μέσα από τα χωριά Βαμβακού, Βαρβίτσα, Καρυές και Βούρβουρα. Ο αγώνας ολοκληρώθηκε ύστερα από περίπου έντεκα ώρες, με μια συγκινητική τελετή για τους 12 πρώτους αθλητές στις κατηγορίες ανδρών και γυναικών, καθώς και την απονομή βραβείων και αναμνηστικών σε όλους τους συμμετέχοντες. Οι κάτοικοι του Αγίου Πέτρου προσέφεραν και φέτος ένα συμβολικό κέρασμα σε όλους τους αθλητές, ενώ προηγήθηκε ο καθιερωμένος αγώνας για τα παιδιά εντός του χωριού.\nΤο «Κρόνιον Πέρασμα -Τρέξιμο στο ιερό βουνό του Κρόνου, του πατέρα των θεών» διοργανώθηκε για 3η συνεχή χρονιά από τους, Δήμο Βόρειας Κυνουρίας, Περιφέρεια Πελοποννήσου, Φορέα Διαχείρισης όρους Πάρνωνα και υγροτόπου Μουστού, Τοπική Κοινότητα Αγίου Πέτρου και τοπικούς φορείς, με την ευγενική συμμετοχή του Αθλητικού Πολιτιστικού Συλλόγου Απόλλων Δυτ. Αττικής ως τεχνικός σύμβουλος του αγώνα και χορηγό επικοινωνίας το www.ultrarunning.gr. Ο Φορέας Διαχείρισης έλαβε και φέτος τιμητική διάκριση για τη συνδρομή του στη διοργάνωση από την Οργανωτική Επιτροπή του αγώνα.\nΕυχαριστούμε θερμά όλους τους χορηγούς του αγώνα καθώς και τους εθελοντές που ανταποκρίθηκαν στο κάλεσμα του Φορέα Διαχείρισης για την οργάνωση και τη στελέχωση των σταθμών ανεφοδιασμού των αθλητών. Για να ενημερωθείτε για την τελική κατάταξη των αθλητών και αθλητριών που τερμάτισαν πατήστε στον παρακάτω σύνδεσμο: [https://www.facebook.com/kronionperasma/posts/595962150585595].\nTagged πάρνωνας περιβαλλοντική εκπαίδευση Προστατευόμενες περιοχές Φορείς διαχείρισης\nΠέντε νέες φωλιές πελαργών φέτος!\nΤριπλασιάστηκαν τα κιρκινέζια στα Λεχαινά!\nΤα τελευταία αργοπορημένα χελωνάκια του Εθνικού Πάρκου Κοτυχίου-Στροφυλιάς για το 2016\nΕπιτυχής ο εθελοντικός καθαρισμός του Μπογδάνα\n24/03/2011 17/05/2011 ellinikifysi


Nα ρεφάρει το κάζο της Παρασκευής | Kingbet.net\nΜε χάντικαπ 2,5 πόντων υπέρ της Βιλερμπάν: 1.80-1.95\n* Εχουν αναμετρηθεί έξι φορές σε επίπεδο Ευρωλίγκας στη Γαλλία, με τέσσερις νίκες της Βιλερμπάν και δύο του Ολυμπιακού.\n* Εξ αναβολής αναμέτρηση στο πλαίσιο της 10ης αγωνιστικής.\n* Στον Β΄ Γύρο: Ολυμπιακός – Βιλερμπάν 63-69\nΒΙΛΕΡΜΠΑΝ (6-13): Προερχόμενη από τέσσερα σερί αρνητικά αποτελέσματα με τις τρεις πιο πρόσφατες ήττες να έχουν διαφορά μεγαλύτερη των 17 πόντων, οι Γάλλοι πήγαν στο Φάληρο το βράδυ της Παρασκευής με στόχο μια αφύπνιση.\nΔύο μέρες μετά το 88-71 από τον Παναθηναϊκό, οι παίκτες του Πάρκερ εκμεταλλεύτηκαν στον απόλυτο βαθμό τη χαλαρότητα που επέδειξε ο Ολυμπιακός, του έφραξε το δρόμο προς το καλάθι και δίκαια πέρασαν από το ΣΕΦ με σκορ 63-69 κάνοντας το δεύτερο διπλό τους σε σύνολο 10 εξόδων.\nΜπορεί να μην βρήκαν πολλές λύσεις από την περιφέρεια οι Γάλλοι, ωστόσο απέφυγαν τα πολλά λάθη (12) έχοντας καλό βαθμό στο δημιουργικό κομμάτι (21 ασίστ) και πέτυχαν τον στόχο τους.\nΠιθανή η επιστροφή του γκαρντ Λακόμπ. Ερωτηματικό για τον σέντερ Χάουαρντ και τον φόργουορντ Νουά. Δεν έπαιξε λόγω ασθένειας στην ήττα από τη Σαλόν Σαονέ (85-75) ο σέντερ Φαλ, αλλά λογικά προλαβαίνει. Την Πέμπτη οι Γάλλοι φιλοξενούν τη Βαλένθια.\nΟΛΥΜΠΙΑΚΟΣ (10-9): Ο, τι χτίζει με τις εκτός έδρας σπουδαίες επιτυχίες του, το γκρεμίζει στο ΣΕΦ ο φετινός Ολυμπιακός. Δεν είναι τυχαίο άλλωστε το γεγονός πως μιλάμε για μία ομάδα που μετρά τέσσερα διπλά στις πέντε τελευταίες εξόδους της αλλά μόλις μία νίκη στα πέντε πιο πρόσφατα παιχνίδια που έδωσε στο «σπίτι» του.\nΗ διπλή αγωνιστική που προηγήθηκε ξεκίνησε ιδανικά για τους παίκτες του Μπαρτζώκα που πέρασαν πειστικά από το Τελ Αβίβ, αλλά τρία βράδια αργότερα υπέστησαν το μεγαλύτερο κάζο της φετινής σεζόν με το εντός έδρας 63-69 από τη Βιλερμπάν.\nΟι Πειραιώτες σούταραν με πολύ χαμηλά ποσοστά έξω από τα 6,75 με 7/24 τρίποντα (29,2%), είχαν 15 ασίστ για 16 λάθη και είδαν τον Κώστα Σλούκα να μένει πολύ χαμηλά στο επιθετικό κομμάτι με μόλις δύο πόντους και 1/2 σουτ.\nΕπιστρέφει ο σέντερ Μάρτιν. Εκτός ο Παπανικολάου όπως και ο Λαρεντζάκης. Ακολουθεί το βράδυ της Παρασκευής η απαιτητική δοκιμασία στην έδρα της Ζαλγκίρις.\nΕΚΤΙΜΗΣΗ: Δεν τον… παίρνει να κάνει νέα γκέλα τον Ολυμπιακό, που θεωρώ δεδομένο πως θα παρουσιαστεί πολύ καλύτερα προετοιμασμένος απόψε. Δεν είναι τυχαίο άλλωστε ότι μακριά από το σπίτι είναι εξαιρετικά συνεπής τους τελευταίους μήνες. Ενδιαφέρον προκύπτει και όσον αφορά τα ειδικά. Πρώτη επιλογή το Over 12,5 πόντων του Κώστα Σλούκα, που θέλει να ανακάμψει μετά την απογοητευτική επιθετικά παρουσία της Παρασκευής. Καλή επιλογή και το να πετύχει τουλάχιστον δύο τρίποντα ο Σάσα Βεζένκοφ, που παίρνει πολλές προσπάθειες από την περιφέρεια εδώ και καιρό και έχει αρκετά υψηλά ποσοστά έξω από τα 6,75. Αναφορικά με τους παίκτες του Γάλλων, κρατάω το Under 7,5 πόντων του Αλερικ Φρίμαν. Ο Αμερικανός γκαρντ έχει αρκετά μειωμένο χρόνο συμμετοχής τις τελευταίες εβδομάδες, ενώ στο ΣΕΦ δεν αγωνίστηκε καθόλου.\nApp με δυνατότητα Live Streaming* 21+\n21:45 ΒΙΛΕΡΜΠΑΝ - ΟΛΥΜΠΙΑΚΟΣ Bet365 93-101\n2 (-3,5) & Over 75,5 Ολυμπιακού στο 2.45 ✔\n21:45 ΒΙΛΕΡΜΠΑΝ - ΟΛΥΜΠΙΑΚΟΣ Stoiximan 23\nOver 12,5 π. Σλούκα (1.87) ✔\n21:45 ΒΙΛΕΡΜΠΑΝ - ΟΛΥΜΠΙΑΚΟΣ Pamestoixima.gr 0\nOver 1,5 τρίποντο Βεζένκοφ (1.95) ❌\n21:45 ΒΙΛΕΡΜΠΑΝ - ΟΛΥΜΠΙΑΚΟΣ Novibet 2\nUnder 7,5 π. Φρίμαν (1.87) ✔\nΜε Χεζόνια αλλά και απουσίες ο Παναθηναϊκός\nΟ Κροάτης πρώην NBAer ετοιμάζεται απόψε να φορέσει τα «πράσινα» για πρώτη φορά, ωστόσο το «τριφύλλι» καλείται να ανταγωνιστεί την Μπάρτσα με τον Νέντοβιτς νοκ άουτ και τον Παπαπέτρου εξαιρετικά αμφ


Έρευνα του Πολυτεχνείου Κρήτης: Ελπίδα ο ιδιωτικός τομέας για ανάπτυξη\nΤελ. ενημ.: 21.11.2018, 13:56\nΣυντηρείται η κόντρα Ρώμης-Βρυξελλών\nΗ Ρώμη δεν είχε δείξει διάθεση να υποχωρήσει στην κόντρα με τις Βρυξέλλες για τον προϋπολογισμό της. Οι δηλώσεις του υπουργού Οικονομικών, Τζιοβάνι Τρία, ήταν ενδεικτικές:\n«Το έλλειμμα που προγραμματίσαμε μπορεί να αρέσει ή όχι, αλλά μόνον πέρυσι η Ιταλία είχε χαμηλότερο έλλειμμα από το 2,4%. Είναι ένα από τα χαμηλότερα της ιταλικής ιστορίας, ενώ η Γαλλία είχε πάντα υψηλότερο έλλειμμα» τόνισε ο Τρία.\nΟ υπουργός επιβεβαίωσε ότι ο προϋπολογισμός της χώρας του δεν θα αλλάξει, αλλά και ότι ο διάλογος με τις Βρυξέλλες θα συνεχιστεί.\nΠοιοι πέρασαν, ποιοι κόπηκαν\nΟι χώρες, των οποίων τα προσχέδια προϋπολογισμού είναι συμβατά με το Σύμφωνο Σταθερότητας είναι η Γερμανία, η Ιρλανδία, η Κύπρος, η Λιθουανία, το Λουξεμβούργο, η Μάλτα, οι Κάτω Χώρες, η Αυστρία, η Φινλανδία και η Ελλάδα.\nΕξάλλου, για τρία κράτη μέλη -Εσθονία, Λετονία και Σλοβακία- διαπιστώνεται ότι τα προσχέδια συμμορφώνονται «σε γενικές γραμμές» με το Σύμφωνο Σταθερότητας και Ανάπτυξης το 2019. Για τις χώρες αυτές, τα σχέδια ενδέχεται να οδηγήσουν σε απόκλιση από τον μεσοπρόθεσμο δημοσιονομικό στόχο της χώρας ή από την πορεία προσαρμογής για την επίτευξή του.\nΓια τέσσερα κράτη μέλη -Βέλγιο, Γαλλία, Πορτογαλία και Σλοβενία- τα προσχέδια ενέχουν «κίνδυνο μη συμμόρφωσης» με το Σύμφωνο Σταθερότητας. Τα Σχέδια αυτών των κρατών-μελών ενδέχεται να οδηγήσουν σε σημαντική απόκλιση από την πορεία προσαρμογής προς την επίτευξη του αντίστοιχου μεσοπρόθεσμου δημοσιονομικού στόχου.


Βεροιώτης: Το ιστορικό της ένστασης - Όλο το παρασκήνιο\nΤο ιστορικό της ένστασης - Όλο το παρασκήνιο\nΣτην εκπομπή του Γιάννη Μπούρα, «Στο Ρυθμό των Σπορ» και το Focus FM 99,6 μίλησε ο Γιώργος Μαρκόπουλος, ο άνθρωπος που ανέδειξε την παράτυπη συμμετοχή ποδοσφαιριστή της Βέροιας στην αναμέτρηση με την Καλαμάτα. Η εν λόγω υπόθεση πρόσφερε ως μάνα εξ ουρανού δύο πολύτιμους βαθμούς στην «Μαύρη Θύελλα», καθώς με τον τρόπο αυτό κερδίζει το παιχνίδι στις δικαστικές αίθουσες και πηγαίνει πλέον στα Τρίκαλα με εντελώς διαφορετική ψυχολογία. Ο διευθυντής του FOCUS FM 99,6 που είχε ξεκινήσει τη φετινή σεζόν ως εκπρόσωπος Τύπου της ΠΑΕ σκάλισε την υπόθεση και παρατήρησε πως ο Στέλιος Μαραγκός είχε συμπληρώσει εφτά κίτρινες κάρτες, συνεπώς δεν είχε δικαίωμα συμμετοχής.\nΟ ίδιος επισήμανε πως στα πλαίσια του ρεπορτάζ, με το οποίο ασχολείται τα τελευταία 27 χρόνια, έψαξε τις ποινές των ποδοσφαιριστών και από την στιγμή που το μάτι του έπεσε πάνω στην υπόθεση του Μαραγκού, μετέφερε την είδηση στους διοικούντες δίχως να χάσει χρόνο. Ακόμα, εξύμνησε την συνεισφορά του Νίκου Αναστόπουλου στην επιτάχυνση των διαδικασιών και την άμεση κινητοποίηση του με την επικοινωνία του με τον κύριο Λεουτσάκο να ρίχνει… φως στην υπόθεση. Επιπρόσθετα, ο δημοσιογράφος εξέφρασε το παράπονό του, για το γεγονός πως αρκετοί προσπάθησαν να οικειοποιηθούν την είδηση και να καπηλευτούν τα οφέλη της, παρουσιάζοντας την ως αποκλειστικότητα!\nΣτη συνέχεια της κουβέντας ο Γιώργος Μαρκόπουλος υπογράμμισε πως το σενάριο της αναδιάρθρωσης είναι το πλέον πιθανό με τα υπάρχοντα δεδομένα, καθώς το εγχείρημα της Superleague 2 απέτυχε ολοσχερώς. Εφόσον αυτό ευοδωθεί από την διοργανώτρια αρχή στο φινάλε της αγωνιστικής περιόδου η Καλαμάτα ενδέχεται να παραμείνει στην κατηγορία, συνεπώς μεγάλο ρόλο θα παίξει η τελική κατάταξη στον βαθμολογικό πίνακα της Football League. Όπως γίνεται αντιληπτό οι εν λόγω βαθμοί φαντάζουν “φλέβα χρυσού” για την «Μαύρη Θύελλα» και διαμορφώνουν νέα δεδομένα στη μάχη της αποφυγής του υποβιβασμού, τρεις «στροφές» πριν το πέσιμο της καρό σημαίας.\nΣτον αντίποδα η …ήττα στα χαρτιά, έθεσε ουσιαστικά εκτός στόχων την «Βασίλισσα του Βορρά», που αποχαιρετά άδοξα τις όποιες ελπίδες της για άνοδο σε μεγαλύτερη κατηγορία. Αξίζει να σημειωθεί πως μετά την επισημοποίηση της ένστασης, ο τεχνικός διευθυντής του συλλόγου από την Ημαθία, Γιώργος Μεταξάς, παραιτήθηκε από το πόστο του…\nστις 3/11/2020 03:18:00 μ.μ.\nΑνώνυμος 11 Μαρτίου 2020 - 6:09 μ.μ.\nΑΜΑ Η ΓΙΑΓΙΑ ΜΟΥ ΕΙΧΑΙ ΤΡΥΠΑ ΣΤΟ ΚΕΦΑΛΙ\nΘΑ ΤΗΝ ΛΕΓΑΝ ΚΟΥΜΠΑΡΑ\nΜια χαρα παιζαν περσυ με την Αγκαθια...τι τα θελαν τα παραπανω;;;


Μαρίνα Πατούλη - Τα μυστικά του άντρα της απειλούν την καριέρα του - nassosblog.gr\n12.3k Views by Nassosblog 2 Απριλίου, 2021, 10:40 πμ inCelebrity News\nΣυνεχίζεται η διαμάχη ανάμεσα στο πρώην ζεύγος Πατούλη με την Μαρίνα, παρά την επιβαρυμένη υγεία της να μην κάνει πίσω!\nΣύμφωνα με καλά πληροφορημένες πηγές, η σύζυγός του γνωρίζει πολλά… “ένοχα μυστικά” που κάποιοι λένε πώς είναι αρκετά για να καταστρέψουν μέχρι και την πολιτική καριέρα του Γιώργου Πατούλη. Αρκεί να μην γκρεμίσει τις γυψοσανίδες και βγούν τα μυστικά και τα ραβασάκια.\nΜυστικά που φέρεται να γνωρίζουν οι στενοί συνεργάτες τους καθώς πολλές φορές σε ταξίδια εκτός Αττικής εκείνος του καληνύχτιζε όμως δεν πήγαινε για ύπνο….\nΓι΄ αυτό και θα τολμήσω μια πρόβλεψη. Μη σας κάνει εντύπωση αν το ζευγάρι τα βρεί ξανά…\nΞέσπασε η Μαρίνα Πατούλη κατά του συζύγου της: «Μόνο για την πολιτική και την εικόνα του θυσιάζει και τη γυναίκα του και την οικογένειά του»\nJust the 2of us”- Η Πατούλη «σπάστηκε» από το σχόλιο της Βανδή και αποχώρησε\nΜαρίνα Πατούλη – «Ήταν σαν να έπεσα από ουρανοξύστη»


Το Mayflower βρίσκεται σε ήσυχη τοποθεσία σε ποταμό και πάρκα και πύργο και μουσεία. Το ξενοδοχείο έχει 6 ορόφους και ανακαινίστηκε το 2004.\nΤο ξενοδοχείο απέχει 1500 μέτρα από Palais des Congrès de Paris. Βρίσκεται σε επιχειρηματική περιοχή και απέχει 4 χλμ από το κέντρο της πόλης.\nΌλα τα 24 κομψά δωμάτια διαθέτουν κεντρική θέρμανση, τηλεόραση με επίπεδη οθόνη, προσωπικό υπολογιστή, τηλέφωνο διεθνών κλήσεων και απευθείας τηλεφωνική γραμμή. Τα δωμάτια διαθέτουν ιδιωτικά μπάνια με μπανιέρα, ντους και δωρεάν προϊόντα περιποίησης.\nΣτις δραστηριότητες του ξενοδοχείου θα βρείτε κανό, μπάσκετ και πίνγκ-πόνγκ.\nHotel Du Square D'anvers Παρίσι\nChamperret Elysees Παρίσι\nChamperret Heliopolis Παρίσι\nReem 3* Ξενοδοχείο\nBlandford 3* Ξενοδοχείο\nHilton Metropole 4* Ξενοδοχείο\nHoxton 4* Ξενοδοχείο\nBeverley City 3* Ξενοδοχείο\nThe May Fair 5* Ξενοδοχείο\nCamden Lock 3* Ξενοδοχείο


“Το μωρό της Ρόζμαρι”, λέγεται Κυριάκος Μητσοτάκης! | Γιώργος Τράγκας – Θεσσαλονίκη REPORT\nby NEWSROOM 21 Αυγούστου 2021 21 Αυγούστου 2021 Leave a Comment on “Το μωρό της Ρόζμαρι”, λέγεται Κυριάκος Μητσοτάκης! | Γιώργος Τράγκας\nΟ διάσημος σκηνοθέτης Ρομάν Πολάνσκι, κρατούσε το μυστικό πολλά χρόνια μετά την ταινία. Έμαθε για την Αποστασία τον Ιούλιο του ’65, για τον ερχομό της Χούντας των Απριλιανών που έφεραν επτάχρονη τυραννία στην Ελλάδα και τον Αττίλα στην Κύπρο, αλλά δεν μίλησε ποτέ. Το μωρό μεγάλωνε μέσα στη μήτρα του κακού, αλλά ο σκηνοθέτης δεν είπε σε κανέναν ότι λεγόταν… Κούλης.\nΟ μπαμπάς ανέτρεψε τη νόμιμη κυβέρνηση και τη Δημοκρατία. Έκανε ότι μπορούσε καλύτερο για να κυλήσουν στις 21 Απριλίου του 1967 τα άρματα μάχης στην Αθήνα και να ζήσουν οι Έλληνες το κολαστήριο της ΕΣΑ και τα ξερονήσια της εξορίας. Η γερμανόφιλη οικογένεια, η παλατιανή, έφυγε στο εξωτερικό. Έμεινε στην οδό Μιραμπό των Παρισίων. Πολλά λεφτά έπεσαν για να γίνει η προδοσία της Αποστασίας. Τότε μιλούσαν για βαλίτσες με λίρες.\nTags: Γιώργος ΤράγκαςΚυριάκος ΜητσοτάκηςΜωρό της ΡοζμαρίΝτόρα ΜπακογιάννηΤέρης Χρυσόςμητέρα Κυριάκου Μητσοτάκη\nPrevious ArticleΗ Μαρία Δαμανάκη στο Δ.Σ. της ΛΑΜΨΑ, ιδιοκτήτριας της «Μεγάλης Βρεταννίας»\nNext ArticleΚαθηγητής Ιωαννίδης: “Οι εμβολιασμένοι θα μολύνουν ανεμβολίαστους”


Υψηλή θνησιμότητα από κολπική μαρμαρυγή στις πλούσιες ευρωπαϊκές χώρες - Η θέση της Ελλάδας\nΑρχική Επιλεγμένα Υψηλή θνησιμότητα από κολπική μαρμαρυγή στις πλούσιες ευρωπαϊκές χώρες – Η θέση...\nΥψηλή θνησιμότητα από κολπική μαρμαρυγή στις πλούσιες ευρωπαϊκές χώρες – Η θέση της Ελλάδας\n29 Ιανουαρίου 2021 - 11:12\nΟι πλουσιότερες χώρες της Ευρώπης έχουν υψηλότερα ποσοστά θανάτου από κολπική μαρμαρυγή από τις λιγότερο πλούσιες.\nΑυτό αποκαλύπτει μελέτη από την Ευρωπαϊκή Εταιρεία Καρδιολογίας. Η μελέτη διαπίστωσε επίσης ότι οι γυναίκες ήταν πιο πιθανό από τους άνδρες να πεθάνουν και στις 20 ευρωπαϊκές χώρες που μελετήθηκαν.\nΗ κολπική μαρμαρυγή είναι μία πάθηση, στην οποία η καρδιά έχει ανώμαλο και συχνά πολύ γρήγορο ρυθμό. Κάτι που μπορεί να οδηγήσει σε εγκεφαλικό ή καρδιακή ανεπάρκεια.\nΟι ερευνητές πιστεύουν ότι η διαφορά μεταξύ των χωρών μπορεί να οφείλεται σε παράγοντες του τρόπου ζωής.\nΌπως η αυξημένη παχυσαρκία και η κατανάλωση αλκοόλ σε πλουσιότερες χώρες ή αυτό που είναι γνωστό ως “φαινόμενο επιζώντων”.\nΔηλαδή οι άνθρωποι ζουν για μεγαλύτερο χρονικό διάστημα λόγω καλύτερων θεραπειών για ασθένειες όπως ο καρκίνος, αφήνοντας περισσότερους ηλικιωμένους να πεθάνουν από ασθένειες της καρδιάς ή του κυκλοφορικού συστήματος, όπως η κολπική μαρμαρυγή.\nΜέχρι τώρα, δεν ήταν σαφές εάν οι τάσεις στους θανάτους από κολπική μαρμαρυγή ποικίλλουν μεταξύ των ευρωπαϊκών χωρών. Και μεταξύ ανδρών και γυναικών και εάν έχουν βελτιωθεί με την πάροδο του χρόνου.\nΕυρωπαϊκές χώρες με τα υψηλότερα ποσοστό θανάτων από κολπική μαρμαρυγή\nΗ Σουηδία εμφανίζει τα υψηλότερα ποσοστό θανάτων από κολπική μαρμαρυγή μεταξύ των ανδρών και των γυναικών. Εννέα θανατηφόρα περιστατικά ανά 100.000 κατοίκους ετησίως, με συνεχή αύξηση τα τελευταία χρόνια.\nΣτη Σουηδία και τη Δανία, τα ποσοστά θνησιμότητας δεν μειώθηκαν μετά την αρχική αύξηση, σε αντίθεση με τα ποσοστά επίπτωσης, και ήταν από τα υψηλότερα στην Ευρώπη έως το 2017.\nΥψηλά είναι τα ποσοστά και στη Γερμανία. Επτά θάνατοι ανά 100.000 κατοίκους), ενώ παρατηρείται αυξητική τάση.\nΗ αναλογία θανάτων-κρουσμάτων από κολπική μαρμαρυγή δεν έχει βελτιωθεί διαχρονικά στην Ευρώπη. Αντίθετα σε πολλές χώρες εμφανίζεται επιδείνωση, παρά τις προόδους στη θεραπεία.\nΗ Ελλάδα, είναι μία από τις χώρες με βελτιωμένη εικόνα εμφανίζει στο πέρασμα του χρόνου. Με μείωση των περιστατικών και στα δύο φύλα. Σύμφωνα με την μελέτη, στη χώρα μας:\nΤο 1990, στη χώρα μας, καταγράφηκαν 62.853 περιστατικά σε άνδρες και 36.339 σε γυναίκες.\nΤο 2017 οι αντίστοιχοι αριθμοί ήταν 55.094 (άνδρες) και 33.610 (γυναίκες).\nΠροηγούμενο άρθροΠοιες ευρωπαϊκές χώρες έχουν επηρεαστεί περισσότερο από τις καθυστερήσεις εμβολίων – Τι λέει η Κομισιόν για AstraZeneca\nΕπόμενο άρθροΣτην τελική ευθεία το ν.σ. αξιοποίησης των ιαματικών πηγών


Η «κρίση» στη Γάζα, τουλάχιστον προσωρινά, πέρασε.\nΔευ, 21/05/2018 - 13:36\nΗ «κρίση» στη Γάζα, τουλάχιστον προσωρινά, πέρασε. Διαβάζοντας τους τίτλους όλων σχεδόν των εφημερίδων, αισθάνθηκα ότι βρίσκομαι σε μία χώρα βαθιά αντι-ισραηλινή. Γενικά οι τίτλοι ήταν: «Σφαγή των Παλαιστινί-ων από το Ισραήλ». Γιατί τα ΜΜΕ δεν λένε τα γεγονότα όπως έγιναν; Γιατί Τύπος, κανάλια, δηλώσεις διαφόρων, δημιουργούν ένα κλίμα αντισημιτι-σμού με ψεύτικες ειδήσεις; Ναι, σκοτώθηκαν 61 Παλαιστίνιοι και τραυμα-τίστηκαν εκατοντάδες, αλλά πώς και γιατί;\nΠριν την 14η Μαΐου –ημέρα επανίδρυσης του Ισραήλ– οι Παλαιστίνιοι είχαν τονίσει σε όλους τους τόνους, ότι θα κτυπήσουν θανάσιμα το Ισραήλ, παραβιάζοντας τα σύνορα Γάζας-Ισραήλ. Άμεσα το Ισραήλ τους προειδοποίησε με κάθε μέσον, να μην κινηθούν κατά του Ισραήλ, γιατί αν το κάνουν, θα τους αντιμετωπίσουν σκληρά. Οι Παλαιστίνιοι της Γάζας, δεν άκουσαν τις νόμιμες προειδοποιήσεις του Ισραήλ και κατά χιλιάδες τρομοκράτες, με τις γυναίκες και τα μικρά παιδιά τους εμπροσθοφυλακή, πλησίασαν απειλητικά τα σύνορα, φωνάζοντας «ήλθε η ώρα να σας σφάξουμε όλους»! Πετούσαν με σφενδόνες χιλιάδες πέτρες κατά του Ισραηλινού στρατού, που προστάτευε τα σύνορα. Τί έπρεπε να κάνει το Ισραήλ; Να τους πει ελάτε, περάστε να μας σφάξετε; Όταν οι οπαδοί της Χαμάς πήγαν να παραβιάσουν τα σύνορα, το Ισραήλ, αμυνόμενο, τους κτύπησε. Τι άλλο να έκανε; Η υπεράσπιση των συνόρων του κράτους και των πολιτών του είναι ιερή υποχρέωση κάθε κράτους, σοβαρού και δικαίου.\nΑυτήν την υπεράσπιση, τα ΜΜΕ της χώρας μας την θεωρούν παράλογη, όταν πρόκειται για τρομοκράτες της Χαμάς. Εάν ο σουλτάνος της Τουρκί-ας Ερντογάν, τολμήσει να παρατάξει χιλιάδες Τούρκους, έτοιμους να παραβιάσουν τα σύνορα της πατρίδας μας, η Ελλάδα τι θα κάνει; Σίγου-ρα θα αντεπιτεθεί με τον ηρωϊκό στρατό μας. Το 1940, ο στρατός μας δεν άφησε τους Ιταλούς να μπουν στην Ελλάδα μας. Δεν έπραξε σωστά; Δεν μπορώ να καταλάβω τη στάση των ΜΜΕ κατά του Ισραήλ και υπέρ των Παλαιστινίων.\nΌταν όμως τα τελευταία χρόνια οι τρομοκράτες Παλαιστίνιοι σκότωναν αθώους Ισραηλινούς πολίτες στις πόλεις και τα χωριά του Ισραήλ, δεν είδα τα ΜΜΕ της χώρας μας να κάνουν κάποια –έστω και μικρή– αναφορά στο θέμα, κατηγορώντας τους τρομοκράτες.\nΑλλά υπάρχει ακόμη κι ένα άλλο θέμα σοβαρό, της Ιερουσαλήμ, η οποία είναι η πρωτεύουσα του Ισραήλ εδώ και 3.000 χρόνια. Οι Άραβες, αλλά και σχεδόν όλη η Ευρώπη, δεν αναγνωρίζουν το γεγονός αυτό. Σήμερα, η Αμερική αναγνώρισε επίσημα την Ιερουσαλήμ ως πρωτεύουσα του Ισραήλ. Συναγερμός στην Ευρώπη, κατά της απόφασης αυτής. Κάθε κυρίαρχο κράτος αποφασίζει μόνο του ποια θα είναι η πρωτεύουσά του. Μη μου πείτε ότι οι Παλαιστίνιοι έχουν δικαίωμα στην Ιερουσαλήμ, γιατί τότε και οι Σκοπιανοί έχουν δικαίωμα στην Μακεδονία μας;\nΗ όλη αυτή κατάσταση μου θυμίζει κάτι φρικτό, ότι η Ευρώπη –και όχι μόνο– δεν ξέφυγε από το αντισημιτικό της παρελθόν. Καλά είναι να κατα-λάβει το τραγικό της λάθος, να συνέλθει, γιατί διαφορετικά θα έχουμε πολύ άσχημες καταστάσεις, όχι μόνο σε ευρωπαϊκό επίπεδο, αλλά παγκόσμιο.\nΑκόμα, κάνω μία σκέψη. Αν απέναντι στους Παλαιστινίους δεν υπήρχαν οι Εβραίοι, αλλά ένας άλλος λαός, οι Παλαιστίνιοι θα είχαν την υποστήριξη των άλλων λαών; Η αντιμετώπιση θα ήταν τελείως διαφορετική. Στη βάση του προβλήματος είναι ο κρυφός αντισημιτισμός, που δυστυχώς δεν έσβησε μετά το τραγικό Ολοκαύτωμα. Είναι καιρός να καταλάβουν ΟΛΟΙ ότι ο αντισημιτισμός, περισσότερο από ζήτημα μόρφωσης, είναι ζήτημα συνείδησης.\nΑς ξεκαθαριστεί ένα θέμα. Μιλούν σχεδόν όλοι για Παλαιστινιακό λαό. Τραγικό ιστορικό λάθος. Ποτέ στην Ιστορία του Κόσμου δεν υπήρξε παλαιστινιακό κράτος και φυσικά παλαιστινιακός λαός. Σε δήλωσή του, ο Ιορδανός πρίγκιπας Χασάν, τόνισε στις 2 Φεβρουαρίου 1970, στην Ιορδανική Συνέλευση: «Η Παλαιστίνη είναι Ιορδανία και η Ιορδανία είναι Παλαιστίνη. Πρόκειται για ένα λαό και για μόνο μία γη και έχουν μία μόνο ιστορία και την ίδια τύχη». Ακόμη, ο βασιλιάς Χουσεΐν δηλώνει στις εφημερίδες στις 10 Οκτωβρίου 1977: «Είναι γεγονός αποδεδειγμένο ότι Ιορδανοί και Παλαιστίνιοι είναι ένας και μόνο λαός».\nΈνα παλαιστινιακό κράτος, μέσα στα αχανή 22 μουσουλμανικά κράτη, θα έθετε σε μεγάλο κίνδυνο τη σταθερότητα στη Μ. Ανατολή, γιατί θα ήταν κράτος τρομοκρατών, τύπου ISIS. Θα αύξανε τη ρωσική επιρροή και τα ρωσικά συμφέροντα και θα αποτελούσε μόνιμη πηγή τρομοκρατίας και βίας, σε όλη την περιοχή. Σκοπός των Αράβων, και ιδιαίτερα του Ιράν, είναι η καταστροφή του Ισραήλ, αφού ακόμη και ο υπουργός των Εξωτερικών του Ιράν, δήλωσε πρόσφατα: «Όχι μόνο η Ιερουσαλήμ είναι δική μας, αλλά και το Τελ Αβίβ και όλο το Ισραήλ».\nΤο Ισραήλ απειλείται από τα αραβικά κράτη και την Τουρκία του Ερντο-γάν, όπως και η Ελλάδα μας, από τον τελευταίο. Η ΑΟΖ, η ασφάλεια, τα συμφέροντά μας, επιβάλλουν μια σοβαρή συμμαχία με το Ισραήλ και όχι φωνές μη λογικές, υπέρ των τρομοκρατών.\nΘα κλείσω το άρθρο αυτό με τα λόγια του Θάνου Τζήμερου που δημοσι-εύθηκαν πρόσφατα: «Το Ισραήλ αγωνίζεται για να επιβιώσει στο στόμα του λύκου, ανάμεσα σε εχθρούς, που δεν αποδέχονται ούτε καν την ύπαρξή του και έχουν ορκιστεί να το εξαφανίσουν».


Το σχέδιο της ΕΛ.ΑΣ. για την αντιμετώπιση έκνομων ενεργειών στα πανεπιστήμια – Δυνατή Ελλάδα\nGeoAthΔημοσιεύτηκε: 07-12-2019 07:12:42Δημοσιεύτηκε: 9 Αυγούστου 2019 23:000\nΣχέδια επέμβασης και ειρηνικής εκκένωσης από τους δράστες έκνομων ενεργειών από τα ελληνικά πανεπιστήμια έχουν αποτυπώσει επικεφαλής αξιωματικοί της αστυνομίας σε αλλεπάλληλες συσκέψεις πριν την ψήφιση κατάργησης του ασύλου, στο πλαίσιο προετοιμασίας των αστυνομικών ενεργειών.\nΣύμφωνα με τον ΣΚΑΙ, το σχέδιο της ΕΛΑΣ για τα πανεπιστήμια:\n• Χαρτογράφηση πανεπιστημίων. Τα σημεία εισόδου και εξόδου για την καλύτερη γνώση του χώρου από τους αστυνομικούς για την επιχείρηση εκκένωσης.\n• Συγκρότηση ομάδων κρούσης που θα περιλαμβάνει MAT, ΟΠΚΕ, ΔΙΑΣ, Ασφάλεια κατά περίπτωση, καθώς κάθε φορά θα υπάρχει ένα εγχειρίδιο ενεργειών που έχει σχηματιστεί ανάλογα με το αδίκημα π.χ. για βανδαλισμούς, ρίψεις μολότοφ, ναρκωτικά κλ.π.\n• Εγχειρίδιο ενεργειών ανάλογα με το αδίκημα και τον αριθμό των δραστών\n• «Χειρουργικές» επεμβάσεις\n• Καταγραφή προσαχθέντων. Πρόκειται για μία πιο δυναμική παρέμβαση της αστυνομίας, η οποία θα δημιουργεί μία τράπεζα δεδομένων των δραστών για αντίστοιχες έκνομες ενέργειες στο μέλλον\nΠηγές του υπουργείο Προστασίας του Πολίτη και του αρχηγείου της ΕΛΑΣ. κάνουν λόγο για ουσιαστικές αστυνομικές παρεμβάσεις, με προσοχή και σύνεση. «Όχι στημένα σόου με γιουρούσια αστυνομικών μόνο για την εικόνα», αναφέρουν χαρακτηριστικά.\nΤα πρώτα σχέδια της ΕΛΑΣ αφορούν Πολυτεχνείο, Οικονομικό Πανεπιστήμιο Αθηνών, Αριστοτέλειο Πανεπιστήμιο Θεσσαλονίκης και Πάντειο Πανεπιστήμιο.\nΑντίστοιχα σχέδια θα καταρτιστούν για όλα τα πανεπιστημιακά ιδρύματα της χώρας.


Μπρίκι Αλουμινίου 300ml Estia Stone 01-4743\nΚωδικός: 5207158004743 5207158004743\nΑντικολλητικό μπρίκι από τη σειρά Stone της εταιρείας εstia. Σώμα απο αλουμίνιο πάχους 2.0mm για ομοιόβαθμη διάχυση ατμού. Αντικολλητική επίστρωση της Αμερικάνικης εταιρείας PFLUON εσωτερικά & εξωτερικά. Εργονομική λαβή απο βακελίτη σε όψη ξύλου. Κατάλληλο για εστίες ηλεκτρικές, κεραμικές και αλογόνου. Κατάλληλο για φούρνο. Κατάλληλο για τρόφιμα και υγιεινό μαγείρεμα. Χωρίς PFOA & PTFE. Κατάλληλο για πλυντήριο πιάτων.\nΤεμάχια 1 Αντικολλητικό Μπρίκι 300ml, 8.1εκ.Mx8.1εκ.Πx7.9εκ.Y\nΤεμάχια: 1 Αντικολλητικό Μπρίκι 300ml, 8.1εκ.Mx8.1εκ.Πx7.9εκ.Y\nΜπρίκι Αλουμινίου 430ml Estia Stone 01-4750\nΜπρίκι Αλουμινίου 750ml Estia Stone 01-6907